Uolles Çan: qiymətli seyr, Nargis magazine | Журнал Nargis\nMüsahibə: Marina Mürsəlova\nUolles Çan zərgərlik incəsənəti dünyasına gözlənilmədən daxil oldu və qısa zaman ərzində ən məşhur və bahalı ustalardan birinə çevrildi. Onun məhsullarını saxtalaşdırmaq mümkün deyil, çünki Uolles Çan sadəcə zərgər deyil: o, çox sayda novator texnologiyaları ixtira edib. “Wallace” təraşlanması, nefrit texnologiyası, qızıl və platinlə bərabər titanın istifadəsi, “daş içində daş” texnologiyası, “The Wallace Chan Porcelain” (“polad çini”) və bir çox başqa yeniliklər qətiliklə nümayiş etdirir ki, Uolles Çan – müasir zərgərlik səmasındakı parlaq ulduzdur. Bəs yaradıcı biri üçün hansı daha vacibdir: bilik və təcrübə, yoxsa novatorluq ruhu? Bu barədə siz heyranlıq doğuran zərgər-novator, “Wallace Chan” brendinin təsisçisi ilə söhbətimizdən öyrənəcəksiniz.\nUolles Çan kasıb çinli ailəsində anadan olub və uşaqlıqdan əməyə alışıb: əvvəlcə hazır detallardan plastik güllər yığıb, sonra isə emalatxanaya daxil olaraq sümük və daş üzərində oyma ilə məşğul olub. 1972-ci ildə buddist məbədləri üçün heykəllər yaradan heykəltəraş onu özünə şagird götürür və tezliklə ona monastırlar üçün bir neçə iri fiqur hazırlanmasını etibar edirlər. Beləcə o, 15 yaşında ikən ilk məşhurluğu və istedadlı heykəltəraş şöhrətini qazanır.\nSiz kifayət qədər erkən yaşda həyatınızı zərgərlik incəsənəti ilə bağlamısınız. Qərbə özünüzü müstəqil rəssam kimi tanıtdırmaq üçün Sizə neçə il lazım oldu və bu necə baş verdi?\nHər şey tədricən baş verirdi. Yolumun üzərində həm uğursuzluqlar, həm iztirablar, həm maliyyə çətinlikləri, həm də başqa xoşagəlməzliklər olub... Qiymətli daşlar üzərində oyma ilə işləməyə 1973-cü ildə, cəmi 16 yaşım olarkən başladım. 1991-ci ildə Almaniyanın İdar-Oberştayn şəhərinin Qiymətli daşlar muzeyində ilk fərdi sərgim baş tutdu. Mənim üçün bu böyük şərəf idi: həm ona görə ki, orada sərgisi təşkil olunan ilk çinli idim, həm də ona görə ki, bu, qiymətli daşlar üzrə oyma sənətinin çiçəkləndiyi və görkəmli ustaların yaşadıqları şəhərdə baş verdi. Şəhər yalnız zərgərlik emalatxanaları ilə deyil, həm də əqiq, yaşma, ametist, nefrit və digər yarımqiymətli daşlar hasil edilən daş karxanaları ilə məşhurdur.\nHeykəltəraşlıqdan zərgərlik işinə hansı bacarıqları gətirdiniz?\nDeyərdim ki, bacarıqlar və texniki üsullar novator ruhu qədər önəmli deyil. Mən ötən dövrlərdə, əcdadlarımızın müdrikliyində ilham tapırdım... Lakin kollektiv keçmişin əsasında yaratmaq üçün, həm özünü, həm də öz perspektivlərini yenidən anlamaq tələb olunur. Mən bir çox bacarıq və texnikalardan istifadə edirəm ki, onları öz vizit vərəqəm adlandıra bilərəm: belələrinə, məsələn, “Uolles təraşlanması”, rəng palitrası, titanın ölçü və formalarının fərqli çeşidləri, yay bəndinin istifadəsi, həmçinin qiymətli daşın sıxıcı kimi istifadəsi aiddir. Həmçinin nefritin oyulması və cilalanması, “Uolles Çan çinisi” və sair patentlər mənə məxsusdur. Mən həm də hər məhsulun müxtəlif elementləri ilə iş üçün öz alətlərimi yaradıram. Onlardan bəziləri o qədər xırdadır ki, sözün əsl mənasında, nəzərdən qaçırlar, amma onlar işim üçün olduqca vacibdirlər, çünki məhsullarımın uzunömürlülüyünə ölçüyə gəlməyən töhfə verirlər.\nÖz ilk ixtiralarından birini Uolles Çan adlı usta hələ 1987-ci ildə patentləşdirib: bu, şəffaf materialda həcmli təsvir illüziyasını yaradan unikal oyma üsuludur.\nYaradıcılıq fəaliyyətinizə xitam verdiyiniz dövrdən söz açardınız. İncəsənətdən uzaqlaşaraq dinə baş vurmağa Sizi nə vadar etdi?\n2001-ci ildə “Böyük həvəngdəstə” kimi iki il 7 ay davam edən layihənin bitməsi, həyatımda dönüş nöqtəsi oldu. Bu layihə üzərində çalışarkən müxtəlif sahələrdə biliklər əldə etdim, o cümlədən, hemmologiya, rəng nəzəriyyəsi, fizika və metallurgiyada. Bu, istənilən oyucu və heykəltəraş üçün zəngin bilik və təcrübə yüküdür. Lakin layihənin başa çatmasından bir qədər sonra ustadım dünyasını dəyişdi. Bu dərd məni məhv etdi, heç nə haqqında düşünə bilmirdim və yalnız bir sual verirdim: həyat və ölüm nədir? Əvvəlki tək qəbiristanlıqlara baş çəkməyə başladım, amma artıq mələk və müqəddəslərin heykəllərinin öyrənilməsi üçün deyil, ruhlarla ünsiyyət, suallarıma cavab aramaq üçün. Mən o qədər kədərli və məyus idim ki, rahib olmaq qərarına gəldim. Bundan əvvəl isə bütün fotolarımı yandırdım, sahib olduğum hər şeydən imtina etdim və Dzen həqiqətini dərk etmək üçün uzun mənəvi səyahətə yollandım. Rahib olarkən xəstə və ölüm ayağında olanları ziyarət edirdim, meditasiya edir və ac qalırdım – hamısı da ruhun bulanmamış vəziyyətinə çatmaq üçün. Məhz bu dövrdə Kainatla güclü əlaqəni, onun bütün sevinc və kədərlərini hiss edirdim. Bu hissləri mənə çiçəklər, küləyin mırıldanması, quşların nəğmələri bəxş edirdi, mən Yerin nəfəsini hiss edir, onun səsini eşidirdim... Altı aydan sonra dünyaya daha çox yaratmaq istəyi ilə geri döndüm. Bir dəfə küçədə sement parçası götürüb evə gətirdim, sonra isə ondan heykəl düzəltdim. Beləcə, yenidən işləməyə, müxtəlif, axtarıb tapa bildiyim materiallardan nə isə yaratmağa başladım. Dərk etdim ki, çox böyük yaratmaq istəyi ilə arzunu təqib etmək – mənim vəzifəm elə budur. Və indi də heç nə dəyişməyib: xəyallara dalıram – deməli, bu belə də olmalıdır, yaradıram – deməli, belə də olmalıdır!\nBuddist mistisizmi əsasında yaranan mistik təfəkkür məktəbi, aydınlanma haqqında təlim.\nİlk bəzək əşyasını ərsəyə gətirdikdən sonra Uolles Çan ətrafdakı bütün zərgər dükanlarını dolaşdı, lakin onun məmulatı heç kimi maraqlandırmadı. Yalnız bir tacir dostu, əntiqəçiyə müraciət etməyi məsləhət gördü və onun telefon nömrəsini verdi. Uolles Çanın uğur zirvəsinə ilk addımı məhz belə alındı.\nSiz həm həyat, həm də peşəkar baxımdan böyük təcrübəyə malik insansınız. Yaxınlarınız və həmkarlarınız, bəlkə varsa, şagirdləriniz Sizdən tez-tezmi məsləhət istəyirlər? Siz həmişə təcrübənizlə bölüşməyə hazırsınız?\nFormal olaraq mənim təhsilim yoxdur, odur ki, bütün biliklərim əmək və təcrübənin bəhrəsidir. Mən internet olmayan bir dövrdə böyümüşəm. Bilik şövqü həmişə həyat və yaradıcılığımın əhəmiyyətli hissəsi olub. Son zamanlarda mühazirələr və söhbətlərdə yaşadığım hadisələri insanlarla bölüşmək fürsəti qazandım və mənim üçün çox vacibdir ki, həyatlarını zərgərlik peşəsi və mədəniyyəti ilə bağlamış insanların maarifinə öz töhfəmi verirəm. İnanıram ki, maarifin ən yaxşı forması – öz təşəbbüsü ilə təhsil almaqdır və öz işinə və təhsilinə düşüncə ilə yanaşan insanlar, gözləri parıldayan yaradıcılar sərəncamlarında olan resurslarla ən yüksək nəticələr əldə edə bilərlər.\nİlk dəfə Uolles Çan özü barədə Qərbdə 2012-ci ildə, Parisdə XXVI Əntiq Biennalesində 50 valehedici əşyadan ibarət kolleksiyasını təqdim etməklə bəyan etdi. O, müəllif üçün simvolik adlandırılmışdı: “The Path to Enlightenment – Art & Zen”, yəni “Aydınlanmağa yol – İncəsənət və Dzen”. Kolleksiya dərhal ekspertlərin diqqətini cəlb etdi və 230 milyon avro dəyərində qiymətləndirildi.\nÇin fəlsəfəsi ilə Sizin peşəniz nə dərəcədə sıx əlaqədədir?\nMən heç bir konkret təlimə bağlı deyiləm və bu da mənə bilikləri hər hansı məhdudiyyət olmadan mənimsəmək azadlığı verir. Çin fəlsəfəsi haqqında söz açsaq, məni həmişə qədim çin filosofu Çjuan-Tszının “Kəpənək yuxusu” haqqında rəvayəti cəzb edib. Bu hadisə məni ruhlandırırdı, mən dünyaya insan kimi yox, kəpənək kimi baxmağı öyrənirdim. Bu əsər sayəsində düşüncəmdə belə bir fikir kök saldı ki, bu dünyada hər şey əlaqəlidir. Hələ ki, həyat və işimi bölmək mənim üçün çətindir, lakin çin fəlsəfəsinin təsirini mahiyyətimin bütün aspektlərində tapmaq mümkündür.\nTəxminən eramızdan əvvəl IV əsrdə yaşaysn Dao filosofu Çjou-tszin bir dəfə yuxuda kəpənək olduğunu görür. Yuxudan ayıldıqdan sonra müdrik həqiqətdə kim olduğunu düşünür: yuxuda kəpənək olduğunu Çjou-tszin yoxsa yuxuda Çjou-tszin olduğunu görən kəpənək?\nİşinizdə Avropa təcrübəsindən istifadə edirsinizmi? Və ya Sizin zərgərlik incəsənətinin oxunuşu sırf çincədir?\nMən əşyaları insanlar arasındakı sərhədləri dağıtmaq, müxtəlif mədəniyyətə mənsub və fərqli həyat təcrübəsi olan insanlara yetişmək üçün yaradıram. Və bu yalnız Avropa və Çinə aid deyil, mən müxtəliflik və universallığı nəzərdə tuturam.\n2002-ci ildə Uolles Çan nefritin təmizlənməsi, cilalanması və hamarlanması üçün yeni texnologiya kəşf edib, həmçinin xırda materialların hazırlanması üçün digər gözəl daş olan jadeitdən nazik, sanki işıldayan əşyaların oyulması üçün xüsusi texnologiya yaradıb.\nSınmayan çini qablar – Sizin daha bir qeyri-adi ixtiranızdır. Bu texnologiyanı nə dərəcədə dəyişməyə müvəffəq oldunuz?\nDünyada hər şey dağılır, hətta almaz belə - güc tətbiq edərək bu həddindən artıq möhkəm daşı da dağıtmaq mümkündür. “Uolles Çanın çinisi” poladdan 5 dəfə möhkəmdir, buna görə də o həm də zərgərlik məmulatları üçün etibarlı struktur materialı kimi istifadə edilə bilər. Mən onilliklərlə çinini, onun tarixini öyrənmişəm – o valeh etməyə bilməz! 2010-cu ildə yeni növ çini yaratmaq fikrinə düşdüm. Qarşıma qoyduğum məqsədə çatmaq üçün bu materialla uzun müddət eksperimentlər apardım, onun yeni xassələrini kəşf etdim... Yeni texnoloji fəndlər icad etmək, lazımi materiallar, inqrediyentlər, alətlər və sobalar seçmək... Mənə lazım olan parametrlərə cavab verən sobaların istehsalçılarının axtarışında müxtəlif ölkələri gəzdim. Nəhayət Almaniyada iki istehsalçı tapdım, indi sobalarımı onlara sifariş edirəm. Mən əşyalarımın yaradılmasına incəsənət kimi yanaşıram. Lakin bu, o demək deyil ki, onların yaradılması prosesində dəqiq hesablamaya, elmə yer yoxdur. Dəqiq hesablamalar işin uğurunda daha çox əhəmiyyətli rol oynayır. Məsələn, sobalar sırf müəyyən ölçüdə olmalıdırlar ki, onlarda hər əşya üçün verilən parametrlərə görə optimal istilik saxlanılsın. Mənim sobalarımda temperaturu dəqiq və kifayət qədər geniş hədlərdə tənzimləmək mümkündür və bu olduqca əhəmiyyətlidir.\nBundan başqa, yalnız ən keyfiyyətli inqrediyentlərin istifadəsi vacibdir. Amma, bununla yanaşı, xüsusi “Uolles Çan oyması” olmadan bu çinidən nəinki mürəkkəb, həm də estetik cəhətdən cəzbedici zərgərlik məmulatı hazırlamaq mümkün deyil.\nSizin titana xüsusi münasibətiniz onu ənənəvi qiymətli metallarla bir cərgəyə qoydu və zərgərlik aləmində dəbə mindirdi. Bu metal belə diqqəti nə ilə qazanıb?\n2000-ci illərin əvvəllərində oxudum ki, kimsə titandan – möhkəm, yüngül və parlaq, insan orqanizmi ilə yaxşı uyuşan metaldan kardiostimulyator icad edib. Titan – kosmik eranın metalıdır, zəmanəmizin ruhunun təcəssümü və əksidir, ən yeni texnologiyaların rəmzidir. Elə onda qərara gəldim ki, o, əşyalarımın “bədəninin” təşəkkül tapacağı “skelet” rolunda çıxış edə bilər. Titanın özündə gizlətdiyi tapmacaların böyük hissəsini aşkarlamaq üçün 8 il sərf etdim. Lakin əşyalarımı təqdim etdikdə müəyyən oldu ki, onun barədə çox az usta xəbərdardır, xəbərdar olanlar isə onun zərgərlik sənəti üçün perspektivlərini görməyiblər. Qızıl, platin və gümüş belə yaxşı satılırsa, titan nəyə lazımdır ki? Lakin mən heç zaman heç nəyi pula görə etməmişəm, mən həmişə mənə qədər heç kimin nail ola bilmədiyi bir şey yaratmağa səy göstərmişəm.\nMəhz Uolles 2007-ci ildə titanın rənglənməsi texnikasını – “Titanium Jewelry”ni icad edərək bu metaldan qızıl damarcıqlarla hazırlanan zinət əşyalarını dəbə mindirdi. O, ilk olaraq bu metalda zərgərlik potensialını gördü və hətta hesab edir ki, titan insanın sağlamlığına və mənəvi durumuna müsbət təsir göstərir.\nXarakterin hansı cizgisi Sizə daha çox xasdır?\nYəqin ki, maraq. Mən həmişə maraq göstərmişəm. Düzdür, yaşlandıqca bu xüsusiyyət mənə çoxsaylı problemlər yaratmağa başladı, lakin o mənə həmçinin bu dünyada nə isə yeni bir şey kəşf etməyə yardım edir.\nSizin üçün ən əhəmiyyətli bəzək əşyasının və onun sahibinin adını deyə bilərsiniz?\nMənim üçün hər bir əşya gözəldir, əks təqdirdə onu yaratmaq nəyə lazımdır? Məsələ heç də həmişə hansı daşın bahalı və ya böyük olmasında deyil. Çox zaman mənim üçün əşya ilə bağlı şəxsi və ümummədəni assosiasiyalar daha vacibdir. Məmnuniyyətlə bildirirəm ki, Uolles Çanın çinisindən hazırlanmış ilk məhsulum – “Yeni nəsil” Britaniya muzeyinin kolleksiyasındadır. – N


Müqəddəs Ramazan bayramınız mübarək! » Qadınla.Com - Qadınlar Birİncidir!\nTarix: 30-08-2011, 16:13\nBu gün Müqəddəs Ramazan Bayramıdır! Bir Ramazan Bayramı daha gəldi. Bu bayrmın əvvəla millətimizə, İslam aləminə və insanlığa xeyirlər gətirməsini Uca Allahdan arzu edirəm. Bu Mübarək Ramazan Bayramında bütün insanları bir-birinə\ndaha çox yaxınlaşdırsın, incilik aradan qalxsın, qardaşlıq və dostluq hissləri daha da qüvvətlənsin. Bütün insanlar sevinc və xoşbəxlik dənizində üzsünlər.\nBu Ramazan Bayramını sevdiklərinizlə birlikdə hüzur içində keçirməyinizi diləyirəm. Min damla sarılsın ürəyinizə, min xoşbəxtlik dolsun\nkönlünüzə, bütün xəyallarınız gərçəkləşsin, bütün\ndualarınız qəbul olunsun bu Mübarək Bayramında. Ramazan Bayramınız kutlu, ürəkləriniz mutlu, ümidləriniz atlı,\nsevdanız qanaqlı, xoşbəxtliyiniz qənədli, süfrəniz dadlı,\nməkanınız taxtlı, ömrünüz bəxtli, yuvanız bərəkətli olsun.... Allah hər kəsin dua və niyyətlərini qəbul etsin.


Müdafiə Nazirliyinin yeni hərbi vətənpərvərlik aksiyası başlayıb » INFORM.az - Information Portal\nINFORM.az » Hərbi » Müdafiə Nazirliyinin yeni hərbi vətənpərvərlik aksiyası başlayıb\n26.09.2016 / 09:54\nMüdafiə Nazirliyinin yeni hərbi vətənpərvərlik aksiyası başlayıb\nGəncə şəhərində Müdafiə Nazirliyinin yeni layihəsi olan "Qəhrəmanların izi ilə" hərbi vətənpərvərlik aksiyası başlayıb.\nİnform.az Azərbaycan Müdafiə Nazirliyinin mətbuat xidmətinə istinadən məlumat verir ki, layihənin ideya müəllifi polkovnik Abdulla Qurbani bildirib ki, Silahlı Qüvvələr şəxsi heyətinin döyüş ruhunun və mənəvi-psixoloji hazırlığının yüksəldilməsində görkəmli sərkərdələrin, Vətənin igid oğullarının qəhrəmanlıq ənənələrinin təbliği və öyrənilməsinin müstəsna əhəmiyyəti var. Müdafiə Nazirliyinin rəhbərliyi ideoloji və mədəni-maarif işində şəxsi heyətin bu istiqamətdə tərbiyə olunmasına və formalaşmasına xüsusi önəm verir.\nİlin sonunadək davam edəcək aksiya çərçivəsində birlik, birləşmə və hərbi hissələrin, eləcə də xüsusi təyinatlı təhsil müəssisələrinin şəxsi heyəti görkəmli sərkərdələrin, xalq qəhrəmanlarının, Böyük Vətən müharibəsi illərində xalqımızın hərbi şöhrət tarixinə parlaq səhifələr yazmış Sovet İttifaqı Qəhrəmanlarının və Azərbaycanın Milli Qəhrəmanı fəxri adına layiq görülmüş igid döyüşçülərimizin adları ilə bağlı ünvanları ziyarət edəcək, yerli icra orqanları və ictimai təşkilatlarla birlikdə təşkil olunacaq tədbirlərdə iştirak edəcək, müharibə və Silahlı Qüvvələr veteranları ilə görüşəcək, sərgilərə tamaşa edəcək, kitab və filmlərin müzakirəsinə qoşulacaqlar.\nGəncə Qarnizonu Zabitlər Evinin təşkilatçılığı ilə keçirilən tədbirdə - ilk azərbaycanlı Sovet İttifaqı Qəhrəmanı İsrafil Məmmədovun xatirə mərasimində iştirak edən hərbi qulluqçular əvvəlcə Xan bağında olub, qəhrəmanın buradakı məzarını ziyarət edib, qəbirüstü abidəsi qarşısına qərənfillər düzərək igid döyüşçünün xatirəsini hörmət və ehtiramla yad ediblər.\nGəncə şəhər Müharibə, Əmək və Silahlı Qüvvələr Veteranları Təşkilatının sədri Yusif Məmmədov gəncəlilərin bu gün də İsrafil Məmmədovun adını əziz tutduqlarını qeyd edərək bildirib ki, 22 yaşında SSRİ Ali Soveti Rəyasət Heyətinin fərmanı ilə ən yüksək fəxri ada - Sovet İttifaqı Qəhrəmanı adına layiq görülən igid həmyerlimiz Vətəndən uzaqlarda - Şimal-Qərb cəbhəsində böyük qəhrəmanlıqlar göstərərək Azərbaycan gəncliyinin vətənpərvərliyini, hərbi peşəkarlığını bütün dünyaya nümayiş etdirmişdir. Bu gün də Silahlı Qüvvələrimizdə yüzlərlə, minlərlə İsrafil Məmmədov kimi qəhrəmanlarımız vardır və onlar aprel döyüşləri zamanı düşmənə tutarlı zərbələr vuraraq ərazilərimizin xeyli hissəsini düşmən tapdağından azad ediblər. Qəhrəmanlıq qəhrəmanla ölmür, onun ömrü uzundur və həyatda qəhrəmanlığa həmişə yer var.\nSovet İttifaqı Qəhrəmanı İsrafil Məmmədovun ev muzeyinin əməkdaşları hərbi qulluqçuları səmimiyyətlə qarşılayıblar. Muzeyin direktoru Eldəniz Babayev ekspozisiya haqqında ətraflı məlumat verib. Qeyd olunub ki, bu muzey 31 il öncə yaradılıb. Burada qəhrəmanın qısa, lakin mənalı ömür yolunu əks etdirən xeyli foto, sənəd, kitab, xatirə əşyaları qorunub saxlanılır. Hər il muzeyin yüzlərlə qonağı olur.\nAksiya iştirakçıları qarşısında çıxış edən Füzuli Huseynov dayısı haqqında xatirələrini söyləyib, onun xatirəsini həmişə əziz tutduqlarına görə Müdafiə Nazirliyinin rəhbərliyinə qəhrəmanın ailəsi adından minnətdarlığını bildirib, əmək veteranı Hümbət Əliyev İsrafil Məmmədov küçəsində yaşamağından qürurla söhbət açıb və "Millət artar, torpaq artmaz!" deyərək Azərbaycan əsgərlərini işğal edilmiş torpaqlarımızın azad olunması naminə hər an Silahlı Qüvvələrin Ali Baş Komandanı İlham Əliyevin əmrlərinə hazır olmağa və igid İsrafillərin qəhrəmanlıqlarını təkrar etməyə səsləyib.\nGənc zabit Toğrul Osmanov hərbi qulluqçular adından muzeyin əməkdaşlarına və veteranlara minnətdarlıq edib, İsrafil Məmmədovun ev muzeyinə Müdafiə Nazirliyinin adından hədiyyələr bağışlanıb.\nMüdafiə Naziri Novruz bayramı münasibətilə Silahlı Qüvvələrin şəxsi heyəti ...\n17 mart / 21:59\nSilahlı Qüvvələrin şəxsi heyəti Ümummilli Liderin xatirəsini anıb\n12 dekabr / 17:57\nSilahlı Qüvvələrdə Dövlət Bayrağı Günü qeyd olunub\n09 noyabr / 17:20\nSəməd bəy Mehmandarovun 160 illik yubileyi Gəncədə qeyd edilib\n29 oktyabr / 23:56


Bədəndəki xalları kəsdirməyin nə kimi ziyanları var? - Dermatoloq Azər Şamilov açıqladı » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n12:00 şənbə, 16 Fevral 2019\nBədəndəki xalları kəsdirməyin nə kimi ziyanları var? - Dermatoloq Azər Şamilov açıqladı\nMüsahibimiz MedEra hospitalının dermatoloqu Azər Şamilovdur.\n- Doktor, ilk olaraq mümkünsə özünüz haqda oxucularımıza məlumat verərdiz...\n- 1995-2001-cu illərdə Azərbaycan Tibb Universitetinin pediatriya fakültəsində təhsil almışam. 2001-2002-ci illərdə Tbilisi Dəri Zöhrəvi İnstitutunda dermatovenerologiya ixtisası üzrə internatura keçmişəm. 2003-cü ildən etibarən Respublika Dəri-Zöhrəvi Dispanserində Dermatoveneroloq kimi çalışıram. 2014-2015 ci illərdə Türkiyədə "Estetik Dematologiya" üzrə ixtisasartırma kursunda iştirak etmişəm. Hazırda müalicə etdiyim xəstəliklər bunlardır: Bütün növ dermatozlar, Saç və dırnaq problemləri, Kosmetik estetik prosedurlar, Mezoterapiya, PRP, Fraction Lazerlə gəncləşmə prosedurları, Botox, Dolğu prosedurları və s.\n- Dəridə yaranmış törəmələrin əmələ gəlməsi haqda müxtəlif fikirlər var. Bu məsələdə genetik faktor önəmli rol oynayır. Xallar haqqında əsl həqiqətləri bilmək üçün müayinə mütləqdir. Bununla da xalların dəqiq təsnifatı və zərəri haqda fikir söyləmək mümkündür. Onu da qeyd etmək lazımdır ki, xallar üzdə tünd qəhvə rəngi nöqtələr şəklində yaranır.\n- Bəzi insanlarda belə fikir var ki, xalların kəsdirilməsi xərçəng yaradır. Bu da yanlış fikirdir. Əgər götürülən törəmə xoşxassəlidirsə həmən yerdə heç bir xəstəlik yarana bilməz. Əgər bədxassəli törəmə varsa , onu qətiyyən saxlamaq olmaz və tədbir görülməlidir.\n- Bəli, biz də bu halla tez-tez rastlaşırıq. Xüsusən, yaz və yay aylarında bu hallar müşahidə olunur. Bunun səbəbi günəş şüalarının tərkibindəki UVA və UVB şüalarının insan cildinə təsir etməsidir. Bu şüaların təsirindən xallar rəngini dəyişə, ölçüsünü böyüdə hətta sayınıda artıra bilər.\n- Yeni törəmələrin hansı növləri var?\n- Yeni törəmələrin ən çox rast gəlinən növləri bunlardır: Seboreyalı keratoz, yumşaq fibromalar, papilomalar, dermatofibroma, kondilomalar, ziyillər, kelloit toxuma, epideral kista, lipana və s.\n- Doktor, sonuncu sualımız. Bu törəmələri hansı yolla müalicə etmək mümkündür?\n- Bu törəmələri bir neçə üsulla müalicə etmək mümkündür. Ən geniş yayılmış müalicə növləri cərrahi yol, krioterapiya maye azaltma və lazer üsuludur. -\n- Maraqlı müsahibəyə görə minnətdarıq.\n- Mən də öz növbəmdə sizə təşəkkür edirəm, biz hər zaman sizin sağlamlığınızın keşiyində durmağa hazırıq.


Qul ticarəti - Uşaq Bilik Portalı\nKöləlik qədim Misir və Roma kimi bir çox cəmiyyətlər üçün xarakterik idi. Lakin onu dünya miqyasına çıxaran Transatlantik qul ticarəti idi. Onun kökləri 1470-ci ildə afrikadan fəhlələrin Portuqaliyaya məxsus Madeyra adasına daşınmasına gəlib çıxır. 400 il sonra köləliyin ləğvinə qədər 12 milyon qul Afrikadan “Yeni dünya”yə aparılmışdı.\nBruks qul gəmisi: 450-yə qədər qulun daşınması üçün nəzərdə tutlsa da, adətən, 600-dən çox bir-birinə zəncirlənmiş qul daşınırdı.\nQul ticarəti pula bağlı idi. Avropalı tacirlər Afrikaya məhsul ixrac edir, geri qayıtdıqda isə eyni gəmiləri yeni yükün-insan daşıması üçün istifadə edirdilər. Onlar Şimali Amerikanın cənubu, Cənubi Amerika və Karib adalarının plantasiyalarında işləmək üçün gətirilirdi.\nAvropadan Afrikaya: Avropalılar gətirdikləri mis, dəmir, geyim, şüşə qablar, şərab və silahlar əvəzinə afrikalı mülkədarlardan qul alırdılar.\nAfrikadan Amerikaya: kəndlərdən və tarlalardan toplanmış insanları qul gəmilərində daşımaq üçün sahildə cəmləşdirirdilər.\nAmerikadan Avropaya: Plantasiyalardan şəkər, düyü, pambıq, qəhvə, tütün və rom geriyə, Avropaya daşınırdı.\nSatış üçün qullar\n“Yeni dünya”ya gətirildikdən sonra qullar hərracda plantasiya sahiblərinə satıldıqları bazarlara gətirilirdilər. qullar onların yeni sahiblərinin nişanları ilə işarələnirdilər (isti dəmirlə damğalanırdılar). Hamı- qadın, kişi, qız və oğlanlar satışa çıxarılırdı.\nQaçmaq olmaz: Afrikada ələ keçirildikləri andan qullar xalta və topuğa zəncir kimi qandallar geyinməyə məcbur edilirdilər. Onları qaça bilməmələri üçün bir-birinə zəncirləyirdilər.\nTarlalarda: qullardan, məsələn, pambıq yığımında istifadə olunurdu.\nMəcburi əmək: Qullar Avropalılar tərəfindən salınan plantasiyalarda işləmək üçün aparılırdı. Həyat uzun işsaatları, zəif qidalanma, əvəzi ödənilmədən və mütəmadi döyülmələrlə dayanılmaz idi. Qullardan doğulmuş uşaqlar da qula çevrilirdi və plantasiya sahibi onu ailəsindən alaraq işləmək üçün başqa yerə göndərə bilərdi.\n“Öz xalqının Musa peyğəmbəri”: Hariiet Tabmen köləlikdən qaçdı və öz həyatını böyük riskə ataraq yüzlərlə qulun azad olmasına səbəb oldu. Daha sonra o, köləliyə qarşı mübarizənin başçılarından oldu.\nXVIII-ci əsrin sonlarından başlayaraq insanlar köləliyin ləğvi üçün mübarizəyə başladılar.\n1807-ci ildə Britaniya parlamentində qəbul edilən “Qul ticarətinin ləğvi haqqında Akt” qul ticarətini qadağan etsə də, köləlik Britaniyada 1833, ABŞ-da isə 1865-ci ilə qədər ləğv olunmadı.\nAmerikada vətəndaş müharibəsinin (1861-1865-ci illər) əsas səbəbi köləliyin ləğvi ilə bağlı idi, belə ki, “qul ölkələri” olan Cənub Konfederasiyası köləliyin ləğv olunmasını istəmədiyi halda, Şimal Birlik dövlətləri bunun tərəfdarı idi.\nAvraam Linkoln ABŞ-da köləliyə qarşı olan şəxslərdən biri idi. Konfederasiyalar müharibə elan etdiyi zaman, o, qulları azad etməyə başladı.


Ayxan Abbasov: "İndi "Sumqayıt"a 3 il əvvəlki kimi yanaşılmır" | Report.az\nAyxan Abbasov: "İndi "Sumqayıt"a 3 il əvvəlki kimi yanaşılmır" "Azarkeşlərimizi təbrik edirəm. Hər iki komandanın fanatları 90 dəqiqə dayanmadan oyuna rəng qatdılar".\n"Azarkeşlərimizi təbrik edirəm. Hər iki komandanın fanatları 90 dəqiqə dayanmadan oyuna rəng qatdılar".\n"Report"un məlumatına görə, bunu "Sumqayıt" komandasının baş məşqçisi Ayxan Abbasov evdə "Neftçi" ilə 1:1 hesablı heç-heçə etdikləri Azərbaycan Premyer Liqasının VII tur matçından sonra mətbuat konfransında deyib.\n40 yaşlı mütəxəssis bildirib ki, komandası üçün xal qazanmaq önəmli idi: "Fasilədən sonra 3 gün ərzində bu oyuna kökləndik. Rəqib komandanın baş məşqçisi Samir Abasovun işi göz önündədir. Yerli mütəxəssis kimi çempionluq qazanıb. Pis oynamadıq, uda da, uduza da bilərdik. 1 xal qazandıq. İkinci dövrədə ilk dövrədəki səhvləri düzəltməyə çalışacağıq".\nAbbasov ötən mövsüm ilk dövrəni birinci pillədə bitirdiklərini xatırladaraq, indi belə bir halın baş verməməsinin səbəbini açıqlayıb: "Futbolçularımız öz səviyyələrini artırmalıdır. Oyun baxımından fərq yoxdur. Yeganə fərq az xal qazanmağımızdır. İndi "Sumqayıt"a 3 il əvvəl olduğu kimi yanaşılmır. İndi bizdən hər matçda yaxşı oyun gözləyirlər. Bu, bir tərəfdən yaxşı olsa da, üzərimizdə əlavə təzyiq yaradır. Gənc futbolçularımız var, onlar inkişaf etməlidirlər. Bir qədər səbrli olmalıyıq. Zəiflik göstərsək, bizə çətin olacaq".\nBaş məşqçi bu gün B planını işə saldıqlarını vurğulayıb: "Qolumuzu Murad Xaçayev vurdu. Variantlarımız çoxdur. Kollektiv oyuna daha çox üstünlük veririk. Rəhim Sadıxov və Əli Qurbani isə oyunumuzu tamamlayır. Rəqibin hücumlarının qarşısını almaq üçün çalışırıq".\nO, komandadakı problemləri bildiyini, amma açıqlamağı düzgün saymadığını söyləyib. Abbasovun sözlərinə görə, ilk dördlükdən qopmamağı II dövrədə qarşılarına məqsəd qoyacaqlar. Mübarizə sonadək gedəcək".\nBaş məşqçi oyunun sonlarında zədələnən Əli Qurbaninin vəziyyəti barədə də danışıb: "Əli zədədən yeni qayıtmışdı. Meydanda təqribən 70-75 dəqiqə saxlamaq istəyirdik. Elə alındı ki, əvəzlənməyə yaxın zədə aldı. Amma inanmıram ki, ciddi olsun".\n30 Noyabr , 2021 00:18\n"Qəbələ"nin baş məşqçisi: "Təhlükənin haradan gələcəyini bilirdik"\n29 Noyabr , 2021 18:34


Millət vəkili Əndican şəhərində gənclərə çağırış edib\n22:26 06-10-2019 | 97 | Cəmiyyət\nÖzbəkistanın böyük şəhərlərindən biri olan Əndican şəhərindəki Mədəniyyət Sarayında bu ölkənin Yazıçılar İttifaqının Əndican filialı, “Kitob dunyasi” qəzeti və Özbəkistandakı Heydər Əliyev adına Azərbaycan Mədəniyyət Mərkəzi ilə birgə tədbir və millət vəkili Qənirə Paşayevanın Özbəkistanda çıxmış kitabının təqdimat mərasimi keçirilib.\nVersus.Az-ın məlumatına görə, millət vəkili Qənirə Paşayevanın rəhbərliyi ilə Azərbaycan nümayəndə heyəti Əndican şəhərindəki Mədəniyyət Sarayında keçirilən tədbirdə Fərqanə vilayəti, Əndican şəhər hakimiyyətinin nümayəndələri, təhsil, mədəniyyət xadimləri, şəhərdə fəaliyyət göstərən ali məktəblərin müəllim və tələbələri, jurnalistlər iştirak ediblər.\nTədbiri giriş sözü ilə Özbəkistan Yazıçılar İttifaqının Fərqanə vilayəti üzrə rəhbəri Xurşuda Kuçkarova açaraq iki ölkə arasında dostluq əlaqələri, ölkələrimizin ziyalıları, yazıçı və şairləri arasında yaradıcılıq əlaqələri haqqında danışıb. Natiq Özbəkistanın regionları ilə Azərbaycanın regionları arasında birbaşa əlaqələrin yaradılması, tarixi ənənələrin davam etdirilməsi, qarşılıqlı olaraq milli mədəniyyətimizin, ədəbiyyatımıza həsr olunmuş tədbirlərin təşkili və ölkələrimizin qarşı tərəfdə tanıdılmasının vacib məsələ olduğunu vurğulayıb və bu mənada millət vəkili, Avrasiya Beynəlxalq Araşdırmalar İnstitutu İB-nin sədri Qənirə Paşayevanın Əndicana səfəri, keçirdiyi görüşləri və müəllifi olduğu kitabın Özbəkistanın böyük şəhərlərindəm olan Əndicanda təqdimatının keçirilməsini yüksək qiymətləndirib və iki qardaş ölkə arasında əməkdaşlığın genişlənməsi istiqamətində fəaliyyətinə görə millət vəkilinə rəhbərlik etdiyi qurum adından təşəkkürnamə təqdim edib.\nQənirə Paşayeva Azərbaycanla bağlı, Qarabağ həqiqətləri ilə bağlı geniş məruzə ilə çıxış edib. O, Azərbaycan dövlətinin, ölkə başçısı İlham Əliyevin Özbəkistanla əlaqələrin inkişafına xüsusi önəm verdiyini, bu dostluğun, qardaşlığın əsas göstəricisi kimi xarici ölkələrdə ilk Azərbaycan Mədəniyyət Mərkəzinin məhz Özbəkistanda yaradıldığını qeyd edib. O, qardaş Özbəkistanın Türk Şurasına üzv olmağını Azərbaycan tərəfinin yüksək qiymətləndirdiyini və gələcək əməkdaşlıqda bu amilin yeni imkanlar yaradacağını söyləyib.\nMillət vəkili əlaqələrin daha da genişləndirilməsi, mədəniyyət, turizm sahəsində birgə layihələrin həyata keçirilməsi, qarşılıqlı səfərlərin reallaşdırılmasının zəruri olduğunu vurğulayıb. O, Özbəkistanda özbək dilində kitabının nəşr olunmasından məmnunluq hissi keçirdiyini deyib və əməyi keçənlərə təşəkkürünü bildirib.\nAzərbaycan, onun tarixi, mədəniyyəti, cənab Prezident İlham Əliyevin rəhbərliyi altında ölkəmizdə həyata keçirilən böyük işlər, Azərbaycan-Özbəkistan əlaqələrinin qədim tarixi, ölkəmizin iqtisadi və turizm potensialı, işğalçı Ermənistanın işğal etdiyi torpaqlarımızda törətdiyi vandalizm aktları, Xocalı Soyqırımı, Qarabağ ağrısı, öz evinə dönə bilməyən 1 milyon azərbaycanlı qaçqın və məcburi köçkünlə bağlı geniş məlumatlar verən Q.Paşayeva qardaş Özbəkistanın Qarabağ münaqişəsinin həllində bundan sonra da Azərbaycanın yanında olacağına inandığını deyib. Qarabağ həqiqətlərini özündə əks etdirən “Qarabağ hekayələri” kitabının yaxın zamanlarda Özbəkistan oxucularına təqdim olunacağını deyən millət vəkili məqsəd qardaş Özbəkistan gəncliyinin daha geniş məlumatlar əldə olunmasına nail olmaqdır deyib.\nQ.Paşayeva eyni zamanda ermənilərin Özbəkistanda törətdiyi dəhşətli faciələr haqqında da geniş danışıb, ermənilərin həm Azərbaycanda, həm də Özbəkistanda törətdyi faciələri hər bir insanımız yaxşı bilməlidir və gənc nəsillərimizə tariximizi yaxşı öyrətməliyik deyib. O, yaradıcılığında Azərbaycana geniş yer ayıran Özbəkistanın şair, yazar, aydınlarına təşəkkürünü bildirib. Millət vəkili Q.Paşayeva qarşılıqlı dəstəyimizin, birliyimizin güclənməsi üçün daha da böyük işlərin görüləcəyinə inandığını deyib.\nMillət vəkili Q.Paşayeva bildirdi ki, Özbəkistan prezidenti Şevket Mirziyoyevin sərəncamı ilə Özbəkistan Türk Şurasına üzv oldu. Bu, çox önəmli bir hadisədir və bütün Türk dünyasını çox sevindirən bir addım oldu. İnşallah Türk dövlətlərinin birliyi və bərabərliyi daha da güclənəcək.\nTədbirdən sonra millət vəkili Q.Paşayeva Əndicanın rəhbərliyi ilə görüşüb, Azərbaycan-Özbəkistan dostluğu, ölkəmizin iqtisadi inkişafı haqqında məlumat verib, Azərbaycan və Özbəkistan şəhərləri arasında “Qardaşlaşmış şəhərlər” layihəsinin həyata keçirilməsini, Əndicanla Azərbaycanın Tovuz şəhərinin qardaşlaşması təklifi ilə çıxış edib. Azərbaycan qardaş Özbəkistanla əlaqələrin və əməkdaşlığın inkişafına böyük önəm verir və bu əməkdaşlığın daha da genişləndirilməsində maraqlıdır, Özbəkistanda Azərbaycanın, Azərbaycanda Özbəkistanın daha geniş tanıdılmasına, təbliğinə böyük ehtiyac var deyən millət vəkili Q.Paşayeva iki qardaş ölkənin aydınları, alimləri, elm, mədəniyyət xadimləri, QHT and KİV qurumları arasında ortaq layihələrin həyata keçirilməsinin artmasının vacibliyini qeyd edib, bu istiqamətdə fəaliyyəti daha da artırmaq lazımdır, cünki bu bizim gələcəyimiz üçün çox lazımdır deyib.\nMillət vəkili Qənirə Paşayeva Özbəkistan Yazıçılar İttifaqının Əndican filialının rəhbərliyinə, tədbirdə iştirak edən Əndican rəsmilərinə, tanınmış ziyalılarına Azərbaycan mədəniyyətini və tarixini özündə əks etdirən hədiyyələri təqdim edib. Q.Paşayevaya Əndican rəhbərliyi tərəfindən Azərbaycan-Özbəkistan əlaqələrinin inkişafı istiqamətində gördüyü işlərə görə təşəkkürnamə təqdim edib.\nMillət vəkili eyni zamanda Əndicanda fəal qadınları, elm və ədəbiyyat xadimləri, gəncləri ilə də görüşüb, maraqlı fikir mübadiləsi aparılıb. Millət vəkili, Avrasiya Beynəlxalq Araşdırmalar İnstitutu İB-nin sədri Q.Paşayevanın rəhbərlik etdiyi heyət Əndicanın tarixi, mədəni abidələrini, bir sıra önəmli elm, təhsil , ədəbiyyat mərkəzlərini də ziyarət edib.\nQeyd edək ki, Əndican-Fərqanə vadisinin qədim şəhərlərindən biridir. Özbəkistanla Qırğızıstan sərhədlərinin cənub-qərb hissəsində yerləşir. Şəhərin bəzi yerlərində eramızdan əvvəl VII-VIII əsrlərə aid arxeoloji tapıntılara rast gəlinir. Tarixən, Əndican Böyük İpək Yolunda mühüm bir yer tuturdu. Şəhər, ölkənin mühüm sənaye şəhərlərindən sayılır.


Uşaq və qadın hüquqlarını “qoruyanlar” - MEYDAN.TV\nYayımlandı: 18 Oktyabr 2021 17:51\nAzərbaycanda Ailə, Qadın və Uşaq Problemləri üzrə Dövlət Komitəsi adlanan qurum var. Hansı işləri görməli olduğu adından bəllidir. Görürmü?\nBir neçə gündür ki, azyaşlı qıza qarşı törədilən cinayətlə bağlı sosial şəbəkələrdə müzakirələr gedir. Gənc fəal Sənay Yağmur ötən ilin avqustunda cinsi zorakılıqla üzləşməsi ilə bağlı “Facebook” sosial şəbəkəsində açıqlama yayıb. Onun ardınca Sənayın anası Zümrüd Yağmur da qızıyla bağlı baş verənlər, keçən bir il ərzində atdıqları addımlar barədə canlı yayımla cəmiyyətə məlumat verib. Hadisənin baş verməsindən bir ildən də çox keçməsinə baxmayaraq, nə hüquq-mühafizə orqanları, nə məhkəmələr azyaşlıya qarşı edilmiş bu cinayət işinə qiymət verməkdə maraqlı görünür. Təcavüzü görməzdən gəlib “əxlaq polisi” rolunda çıxış edənlər də cəmiyyətin hansı durumda olmasının göstəricisidir. Bunlar bir yana, birbaşa vəzifəsi bunuaraşdırmaq, dövlət qurumları qarşısında məsələ qaldırmaq olan Ailə, Qadın və Uşaq Problemləri üzrə Dövlət Komitəsinin səsi eşidilmir; qadın və uşaqlarla bağlı bundan qabaq baş verən hadisələrdə olduğu kimi…\nHər hansı dövlət qurumu yaradılanda onun Əsasnaməsi olur və orada həmin təşkilatın fəaliyyət istiqamətləri, vəzifələri, hüquqları sadalanır. Bu qurumun Əsasnaməsinin “Komitənin vəzifələri” bölməsində yazılıb:\n“8.1. öz səlahiyyətləri daxilində insan və vətəndaş hüquqlarının və azadlıqlarının, xüsusilə uşaq və qadın hüquqlarının həyata keçirilməsini təmin etmək və onların pozulmasının qarşısını almaq;\n8.18. Komitənin fəaliyyəti ilə bağlı daxil olan ərizə və şikayətlərə baxmaq və qanunvericiliklə müəyyən edilmiş qaydada tədbirlər görmək”.\nCinayətdən keçən bir ili kənara qoyaq, ola bilsin, ailə kimi bu qurumda zamanı gözləyib, bəs məsələ ictimailəşəndən sonra komitənin niyə səsi çıxmır, açıqlama vermir, vəzifə borcunu yerinə yetirmir?\n2006-cı ildə yaradılan bu quruma elə həmin il fevralın 6-da prezident sərəncamıyla Hicran Hüseynova sədr təyin olunub. H.Hüseynova düz 14 il komitəyə rəhbərlik etsə də, başçısı olduğu qurumun işi nəzərə çarpmayıb. Ancaq vəzifədən çıxarılandan sonra ona deputat mandatı veriblər, üstəlik, Milli Məclisin Ailə, qadın və uşaq məsələləri komitəsinə sədr qoyublar… Yəni 14 il məsul olduğu, yarıtmadığı işi indi parlamentdə davam etdirir. Onun dövründə də, elə indi də zorakılığa məruz qalan qadınlarla, əməyi istismar olunan uşaqlarlabağlı məlumatları daha çox başqalarından eşitmişik, ictimai fəallardan, sosial şəbəkələrdən almışıq, qurbanların yanında daha çox bəzi qeyri-hökumət təşkilatlarını, ayrı-ayrı vətəndaşları görmüşük.Baxmayaraq ki, hər il dövlət büdcəsindən bu quruma yetərincə vəsait ayrılıb. Son 10 ildə bu rəqəm\n31 milyon 764\nolub. İllər üzrə bu komitəyə ayrılan vəsaitin bölgüsü belədir:\nBundan başqa, büdcənin “sosial təminat” bölməsi üzrə 2020-ci ildə komitəyə 763 min 770 manat, 2021-ci ildə isə 434 min 285 manat ayrıldığı göstərilir.\nKomitənin saytında yerləşdirilən hesabatlardan da göründüyü kimi, bu vəsaitlər daha çox ayrı-ayrı tədbirlərin (bəzən dəxli olmayan) keçirilməsinə xərclənib. Maraqlıdır ki, komitənin saytında son 6 ilin – 2015-2020 – hesabatları var. O hesabatlarda da zorakılıq qurbanları ilə bağlı hər hansı statistik məlumat yoxdur. Məsələn, 2019-cu ilin hesabatından bir nümunə:\n“Cari il ərzində Komitənin fəaliyyəti ilə əlaqədar “Azərbaycan”, “Yeni Azərbaycan”, “Kaspi” (Azərbaycan və rus dillərində), “Respublika”, “İki sahil”, “Səs” və digər qəzetlərdə Beynəlxalq Qadınlar Günü, Komitənin 13 illik fəaliyyəti, Beynəlxalq Ailə Günü, Uşaqların Müdafiəsi Günü, Məişət zorakılığı, narkomaniyanın qarşısının alınması ilə bağlı həyata keçirilən tədbirlər, görkəmli şəxslər (Ümummilli Lider Heydər Əliyevin, görkəmli oftalmoloq alim Zərifə Əliyevanın xatirələrinə həsr olunmuş, görkəmli şərqşünas alim Aida İmanquliyevanın, Zəhra Quliyevanın xatirəsinə həsr olunmuş) və digər mövzularda Azərbaycan, ingilis və rus dillərində məqalələr nəşr edilmişdir”.\nÇox ciddi fəaliyyətdir…\nYaxud 2015-ci il hesabatında komitə sədri Hicran Hüseynovanın və onun müavini Sədaqət Qəhrəmanovanın (komitə yaranandan müavin postunu tutur) il ərzində kimlərlə görüşdüyü sadalanır. Yeri gəlmişkən, burada ayrı-seçkiliyə yol verilib, başqa bir müavin Aynur Sofiyevanın (2007-ci ildən müavindir) görüşləri barədə heç bir məlumat yoxdur.\nBundan başqa, 2015-ci il ərzində komitənin cap etdirdiyi 10 materialın (toplu, baner, buklet, kitabça və s.) adı sadalanır, onların içərisində zorakılıqla üzləşənlərlə bağlı material\n“Ailə Qadın Uşaq”\njurnalının 23-cü sayında, demək olar, bütünlüklə bir ailə təbliğ olunub. Görünür, komitənin adındakı “Ailə” sözünü bunlar yanlış anlayıblar. Əslində, jurnal guya AXC-nin 100 illiyinə həsr olunub. Həmin jurnaldan bir sitat:\n“1918-ci ildə Xalq Cümhuriyyəti yarandıqdan sonra əldə edilmiş qadın hüquqlarının müdafiəsinin dövlət səviyyəsinə qaldırılması, dövlət qadın siyasətinin əsas prinsiplərinin müəyyən edilməsi məhz Ulu Öndərimiz Heydər Əliyevin adı ilə bağlıdır”.\nGörməli olduğu işi görməməyin, büdcə vəsaitini başqa istiqamətlərə xərcləməyin nəticəsidir ki, məişət zorakılığı, qadın qətli, qadın və uşaq intiharı halları ildən-ilə artır, artmaqda davam edir.\n2020-ci ildə 40 qadın öldürülüb. Bu ilin 6 ayında 33 qadın zorakılığın qurbanı olub. Pərvanə, Nuranə, Fəridə, Xanım, Nailə, Sahilə, Təranə, Röyalə, İnci, Röya, Elnarə… siyahı bitmir, hər gün bu adlara yeniləri əlavə olunur…\nQısa link: www.mtv.re/az/b/zFo\nAna səhifə ▸ Xəbərlər ▸ Uşaq və qadın hüquqlarını “qoruyanlar”


Vəzifəli şəxsin qardaşı 10 kq narkotiklə tutulub - Azərbaycanda » Xeberc.info\nXəbər verdiyimiz kimi, ötən gün İsmayıllı rayon sakinləri narkotik vasitələrin dövriyyəsi ilə məşğul olduqları üçün saxlanılıblar.\nDaxili İşlər Nazirliyinin yaydığı rəsmi məlumata görə, Baş Mütəşəkkil Cinayətkarlıqla Mübarizə İdarəsi əməkdaşlarının həyata keçirdikləri əməliyyat-axtarış tədbirləri nəticəsində paytaxtın Yasamal rayonu ərazisində İsmayıllı rayon sakinləri Mərdan Mehrəliyev və Şükür Hümbətov narkotik vasitələrin dövriyyəsi ilə məşğul olduqları üçün saxlanılıb.\nM.Mehrəliyevin idarə etdiyi "Niva" markalı avtomobilə baxış zamanı 10 kiloqram 410 qram marixuana aşkar edilərək götürülüb.\nAzVision.az-ın əldə etdiyi məlumata görə, Şükür Hümbətov İsmayıllı Olimpiya İdman Kompleksinin direktoru Tofiq Hümbətovun qardaşıdır.\nŞükür Hümbətov İsmayıllıda dəri biznesi ilə məşğul olub. Bundan əlavə onun böyük fermer təsərrüfatına, Bakıda bir neçə mənzilə, ticarət obyeklərinə sahib olduğu bildirilir.\nSaxlanılan Ş.Hümbətov və M.Mehrəliyev Ağdam rayonundan köçkün düşüblər.\n(Fotodakı şəxs İsmayıllı Olimpiya İdman Kompleksinin direktoru Tofiq Hümbətovdur)\nİsmayıllıda ümummilli lider Heydər Əliyevin xatirəsinə həsr olunmuş cüdo üz ...


21 Yanvar 2020 20:29\n28 Şərh Baxış: 14 135\n#ŞOU-BİZNES #MÜĞƏNNİ #HAMİLƏLİK\nMilli.Az axşam.az-a istinadən xəbər verir ki, ifaçı bu barədə özü məlumat verib.\nQeyd edək ki, ötən il sənətçi sevgilisi ilə fotolarını İnstaqramda paylaşmışdı. Onun ailə qurması barədə isə heç bir məlumat yayılmayıb.\nika.e · 21 Yanvar 20:37105\nTəbriklər / "bu il ilk dəfə ana olacam "))))\nHalaldi vallah · 21 Yanvar 20:39126\nAy masallah men evli ola ola 2 ci usag isdirem yoldaşım İsdemir. Bu subay iken doğur\nBakili balasiyam · 21 Yanvar 21:14164\nBunovresini Oksana goydu ! Estafeti bunlara verib! Indi debdir artig....\n(( · 21 Yanvar 21:37254\nGünah belə halların normal kimi təqdim edənlərdədi ki, cavanlarımız da get gedə buna alışıb normal qəbul edəcək bunu və ............ . Hansı normal valideyn öz qızına, ya elə oğluna belə şey arzulayar, ya rəva görər? ((((((\nNamiw · 21 Yanvar 21:59103\nBurda teecublu ne var ki esasini reksane qoydu sonra pisik gunel aksana indi de bu xanim tanimiram bunu.mene maraqlidir goresen bu zavalli usaqlar ata hissini nece hiss edecek.\nMaraqlilara · 21 Yanvar 22:13140\nBelke gizlin aile qurub,ne bilirsiniz? Siz dedikleriniz atalarin üzünü gizledirdiler.Bunu hamiya qorxmadan gösterirse,demek ki,sizin dedikleriniz dogru olmaya biler.\n(( · 21 Yanvar 22:3997\nNecə ki, sevincini paylaşıb, onda zəhmət çəkib ailə qurmağını da yazaydı.... Vabşe, ona görə söhbəti uzadırlar ki, daha çox danışsınlar ondan. Kimdi onu tanıyan\nOxucu · 22 Yanvar 11:5740\nBağışla da, bu dəfə keç günahından, şəxsən sənin diqqətinə çatdırmaq üçün ailə qurması barədə yazmadığına görə. Hamınız bağışlayın, bir-bir hamıya zəng edib ailə qurduğunu xəbər vermədiyinı görə.....\nMən · 22 Yanvar 12:1730\nbravo doğru fikir\nSamire · 21 Yanvar 22:25133\nGünah heç kesde deyil. Günah televiziyadadır, günah xeber portallarındır ki, niye belelerini işıqlandırır.\nSamire · 21 Yanvar 22:5331\nPortallarındadır yazmaq istedim eslinde.\nSamire · 21 Yanvar 22:51184\nBilirsinizmi? eveller exlaqdan uzaq qadınlar barmaqla sayılardı. Hamı elelerinden uzaq gezerdi. Çox ünsiyyet qurumazdılar onlarla. Salam bele verilmezdi ki, ayıbdır, bizim haqqımızda ne fikirleşerler. Eger külek bele esse, bir azdan exlaqlı qızları, qadınları barmaqla sayacaqlar.\nPrincess · 22 Yanvar 00:0244\nOnsuzda eledi. Exlaglilar barmagla sayilir.\n... · 22 Yanvar 09:1223\nSeni sevirem Samire\nPrincess · 22 Yanvar 00:0213\nUmumiyyetle tanimiram kimdi bu giz.\ncimi · 22 Yanvar 09:3904\nEsra Ibrahimli(Samaxi) · 22 Yanvar 09:5453\nBir əldən, ayaqdan, ayaqin çeçələ barmaqindan şekil paylasib qoyardin ki usaqim ve atasii )))\nXoruz baba · 22 Yanvar 10:1412\nGörünür şəkillərə çox baxıb.\ng · 22 Yanvar 10:3573\nxosbext olsunlar.kagiz parcasi elede vacib deyil.fakt onun eridir bu\nAyla nzs · 22 Yanvar 11:5311\nBııyy başımıza xeyir bu neydi\nMamed · 22 Yanvar 12:0163\nSən demə hamilə qalmaq üçün toya ehtiyyac yox imiş. Dünyadan bixəbər, yazıq nənələrimiz bunu başa düşməyiblər yəqin.\nGunka · 22 Yanvar 12:1501\nOxucu · 22 Yanvar 12:0453\nBurda Aksananın adı niyə çəkilir anlamıram. O yaqız qız Elşaddan ayrılandan sonra başqası ilə ailə qurdu, öz halal ərindən də uşaq dünyaya gətirdi, sadəcə bunu mediada yaymadı, ərini göstərmədi. İstəmir də göstərib reklam eləsin, burda nə var ki. İndi də bu qız, ərini, yaxud nikah kağızını mütləq göstərməlidi, elan verməlidi? Camaat sizin əlinizdən uşaq da doğmamalıdır sanki\nzaza · 22 Yanvar 16:1234\noxucu, sən bizim tərəfdəsən yoxsa Azərbaycandakı şou-biznesdəkilərin tərəfindəsən? hamıya haqq qazandırırsan.onlarda düzlükdən əsər-əlamət yoxdu\nv · 22 Yanvar 16:4532\nzaza onlar beyen dusmendiki teref tutaq?hamimiz eyni milletik\nOxucu · 22 Yanvar 18:1632\nzazacan, bu nə sualdı, bu nə yanaşmadır, ayıb deyil? Bəyəm insanların peşəsinə, sənətinə görə ayrı-seçkilik qoymalıyıq? Şou-biznesdəkilər dediyin yad planetlilərdir? Düzlük və ya əyrilik hər ikisi insanın qanında-canındadır, peşəsində deyil. Düz danışmayana necə haqq qazandıra bilərəm və ya kimsə haqsız ittihama uğrayırsa onu niyə müdafiə etməyim? Qoşulum qeybətə, kim nə dedi bildim-bilmədim təsdiqləyim? Həyatımızın hər bir saniyəsinin, hər anının, hər bir kəlməmizin cavabını verəcəyik.\nNigaranam · 22 Yanvar 20:1533\nBir onu bilirem ki cavanlara cox pis ornekdi. Heyf o dovrden ki abir heya ismet artiq yavas yavas yoxa cixir. Cox teessuf\nMenasiz heyat · 22 Yanvar 21:5811\nOf bu ne men hec evlene bilmirem amma bunun usaqi var\n23 Fevral 17:27 9 908 Azərbaycan İranla sərhədi bağlayıb? - RƏSMİ AÇIQLAMA - YENİLƏNİB\n23 Fevral 23:25 9 605 Koronavirusla bağlı rəsmi XƏBƏRDARLIQ\n23 Fevral 22:15 6 895 Bədənin bu nöqtəsi hər gün yuyulmalıdır - Amma heç kim etmir\n00:01 4 871 Günün qoroskopu: lazım və vacib bildiyiniz işlərlə məşğul olun\n23 Fevral 14:40 4 857 Moskvada 45 soydaşımızın öldüyü, Azərbaycanı yasa boğmuş faciə\n23 Fevral 15:32 4 729 Türkiyədə ölənlərin sayı 9 nəfərə çatıb, 20 yaralı var - YENİLƏNİB - FOTO\n23 Fevral 10:39 4 533 Azərbaycanın Xalq artisti Hollivud ulduzu ilə yaxın qohum imiş\n19 Fevral 13:52 25 034 Ərindən ayrılan Sevinc güzgünün qarşısında OMBASINI OYNATDI - Ehtiraslı rəqs VİDEOsu - FOTO\n20 Fevral 19:39 18 257 40 yaşlı kişi qızının sinif yoldaşını dağa aparıb... - Xızıda şok olay\n21 Fevral 16:26 15 459 "Özünüzü qasığınıza qədər reklam edirsiniz, qayınana baxır"


Müharibə əlilləri bir sıra dövlət rüsumlarından azad ediliblər - 30.09.2021, Sputnik Azərbaycan\nMüharibə əlilləri bir sıra dövlət rüsumlarından azad ediliblər\nQanuna edilən dəyişikliyə əsasən, müharibə ilə əlaqədar əlilliyi müəyyən edilmiş şəxslər məhkəmədə verilən iddialar, mənzil və ya ev (evin bir hissəsi)... 30.09.2021, Sputnik Azərbaycan\nBAKI, 30 sentyabr — Sputnik, Xalid Məmmədov. Milli Məclisin bu gün keçirilən plenar iclasında "Dövlət rüsumu haqqında" qanuna dəyişiklik üçüncü oxunuşda müzakirəyə çıxarılıb.Sputnik Azərbaycan xəbər verir ki, dəyişikliyə görə, müharibə ilə əlaqədar əlilliyi müəyyən edilmiş şəxslər məhkəmədə verilən iddialar, mənzil və ya ev (evin bir hissəsi) alqı-satqısı və dəyişdirilməsi ilə bağlı notariat üzrə dövlət rüsumu ödəməkdən azad olunublar.Qanun layihəsi səsverməyə çıxarılaraq üçüncü oxunuşda qəbul edilib.Qeyd edək ki, Milli Məclisin bu gün keçirilən plenar iclasının gündəliyinə 15 məsələ daxil edilib. Bu, payız sessiyasında parlamentin ilk plenar iclasıdır.\nəlil, milli məclis, milli məclis\n17:18 30.09.2021 (Yenilənib: 17:19 30.09.2021)\n© Sputnik / Murad OrujovBakıda paradda Vətən müharibəsi iştirakçıları, arxiv şəkli\nQanuna edilən dəyişikliyə əsasən, müharibə ilə əlaqədar əlilliyi müəyyən edilmiş şəxslər məhkəmədə verilən iddialar, mənzil və ya ev (evin bir hissəsi) alqı-satqısı və dəyişdirilməsi ilə bağlı notariat üzrə dövlət rüsumu ödəməkdən azad olunublar.\nBAKI, 30 sentyabr — Sputnik, Xalid Məmmədov. Milli Məclisin bu gün keçirilən plenar iclasında "Dövlət rüsumu haqqında" qanuna dəyişiklik üçüncü oxunuşda müzakirəyə çıxarılıb.\nSputnik Azərbaycan xəbər verir ki, dəyişikliyə görə, müharibə ilə əlaqədar əlilliyi müəyyən edilmiş şəxslər məhkəmədə verilən iddialar, mənzil və ya ev (evin bir hissəsi) alqı-satqısı və dəyişdirilməsi ilə bağlı notariat üzrə dövlət rüsumu ödəməkdən azad olunublar.\nQeyd edək ki, Milli Məclisin bu gün keçirilən plenar iclasının gündəliyinə 15 məsələ daxil edilib. Bu, payız sessiyasında parlamentin ilk plenar iclasıdır.


Tarix: 11-02-2017, 11:20 Oxunma sayı: 647 Bölmə: Təhsil\n"ADA” Universiteti, Moskva Dövlət Universitetinin Bakı filialının və Silahlı Qüvvələrinin Hərbi Akademiyasının magistraturalarına qəbul fərqli prosedurla aparılacaq Nazirlər Kabineti "Azərbaycan Respublikasının ali təhsil müəssisələrinin və Azərbaycan Milli Elmlər Akademiyasının magistraturalarına qəbul Qaydaları”nı təsdiq edib.\nXəbərlə.com-un APA-ya istinadən məlumatına görə, bu, bakalavrların və digər ali təhsilli şəxslərin Azərbaycan Respublikasının müvafiq qanunvericiliyinə uyğun fəaliyyət göstərən dövlət, bələdiyyə və özəl ali təhsil müəssisələrinin və Azərbaycan Milli Elmlər Akademiyasının (elmi təşkilat) magistraturalarına qəbul qaydalarını müəyyən edir.\nAli təhsil müəssisələrinin və elmi təşkilatın magistraturalarına qəbul olmaq hüququna bakalavrlar və digər ali təhsilli şəxslər (bakalavrlar) malikdirlər. Magistraturada təhsil dövlət sifarişi əsasında (dövlət büdcəsinin vəsaiti hesabına) və ya ödənişli əsaslarla həyata keçirilir. Dövlət ali təhsilin magistratura səviyyəsində qanunvericiliyə uyğun olaraq, təhsilalanların yalnız bir dəfə pulsuz təhsil almaq hüququnu təmin edir. Bakalavrların müvafiq tədris ilində biliyin qiymətləndirilməsi üzrə keçirilən imtahanda (qəbul imtahanında) əldə etdikləri nəticələrə əsasən, Azərbaycan Respublikasının Dövlət İmtahan Mərkəzi (Mərkəz) tərəfindən müsabiqə yolu ilə həyata keçirilir. Ali təhsil müəssisələrində və elmi təşkilatda təhsil alan magistrantlar (buraxılış kurslarında təhsil alanlar istisna olmaqla) magistraturaya qəbul üçün müsabiqədə iştirak edə bilməzlər. Müsabiqədə iştirak ödənişlidir. Ali təhsil müəssisələrinin və elmi təşkilatın magistraturalarına qəbul üzrə müsabiqədə iştirak etmək üçün bakalavrlar Mərkəzin rəsmi internet saytında "Bakalavrın elektron ərizəsi”ni doldurmalıdırlar. Azərbaycanda yerləşən ali təhsil müəssisələrini bitirən və Azərbaycan vətəndaşı olan bütün bakalavrlar Mərkəzin rəsmi internet səhifəsində "Bakalavrın elektron ərizəsi”ni dolduraraq özləri təsdiq etməlidirlər. Digər bakalavrlar sənədlərin əslini Mərkəz tərəfindən yaradılmış Sənəd Qəbulu Komissiyalarına (SQK) şəxsən təqdim etməklə ərizələrini təsdiq etdirməlidirlər. Magistraturaya qəbul imtahanı Mərkəz tərəfindən mərkəzləşdirilmiş qaydada iki mərhələdə keçirilir. Bura bakalavrın ümumi intellekt səviyyəsinin (məntiqi təfəkkürünün), informatika və xarici dil üzrə biliklərinin qiymətləndirilməsi imtahanı və ixtisas fənləri üzrə biliklərin qiymətləndirilməsi imtahanı daxildir. Birinci mərhələdə bakalavrların imtahan verəcəyi xarici dil qaydalar nəzərə alınmaqla, bakalavr tərəfindən müəyyənləşdirilir və "Bakalavrın elektron ərizəsi”nə daxil edilir. Başqa sözlə, tədrisi Azərbaycan dilində olan ixtisaslaşmalara qəbul olmaq istəyən bakalavrlar ingilis, alman, fransız və ya rus dilini seçə bilərlər. Tədrisi rus dilində olan ixtisaslaşmalara qəbul olmaq istəyən bakalavrlar ingilis, alman və ya fransız dilini seçə bilərlər. Tədrisi ingilis (alman) dilində olan ixtisaslaşmalara qəbul olunmaq istəyən bakalavrlar xarici dil kimi yalnız ingilis (alman) dilini seçməlidirlər. Filologiya ixtisasının Azərbaycan dili və Azərbaycan ədəbiyyatı, habelə tarix ixtisasının tədrisi Azərbaycan dilində olan ixtisaslaşmalarına qəbul olmaq istəyən bakalavrlar xarici dil kimi ərəb və ya fars dilini də seçə bilərlər. Filologiya (xarici dil və ədəbiyyat), xarici dil və ədəbiyyat müəllimliyi, xarici dil müəllimliyi və tərcümə ixtisasları üzrə ixtisaslaşmalara qəbul olmaq istəyən bakalavrlar ixtisaslaşma dilini xarici dil kimi seçə bilməzlər. Regionşünaslıq (Amerikaşünaslıq), regionşünaslıq (ABŞ və Kanada üzrə), ölkəşünaslıq (Böyük Britaniyaşünaslıq) ixtisaslaşmalarına qəbul olmaq istəyən bakalavrlar xarici dil kimi yalnız ingilis dilini, ölkəşünaslıq (Almaniyaşünaslıq) ixtisaslaşmasına qəbul olmaq istəyən bakalavrlar yalnız alman dilini, ölkəşünaslıq (Fransaşünaslıq) ixtisaslaşmasına qəbul olmaq istəyən bakalavrlar isə yalnız fransız dilini seçməlidirlər. Bakalavrın ümumi intellekt səviyyəsinin (məntiqi təfəkkürünün), informatika və xarici dil üzrə biliklərinin qiymətləndirilməsi imtahanının nəticələri Mərkəz tərəfindən Təhsil Nazirliyi ilə razılaşdırılmaqla müəyyən edilən müsabiqə şərtini ödəyən namizədlər ixtisas fənləri üzrə biliklərin qiymətləndirilməsi imtahanına buraxılırlar. Bakalavrın bitirdiyi ixtisasdan asılı olaraq, imtahan aparılan ixtisas fənləri ali təhsil müəssisələrinin və Azərbaycan Milli Elmlər Akademiyasının təklifləri əsasında Mərkəz tərəfindən Təhsil Nazirliyi ilə razılaşdırılmaqla müəyyən edilir. Bakalavrlar test tapşırıqları və ya yazı işi yerinə yetirməli, xüsusi qabiliyyət tələb edən ixtisaslaşmalar üzrə ixtisas magistraturasına qəbul olmaq istəyənlər isə yalnız qabiliyyət imtahanı verməlidirlər. "ADA” Universitetinin, Moskva Dövlət Universitetinin Bakı filialının və Azərbaycan Respublikası Silahlı Qüvvələrinin Hərbi Akademiyasının magistraturalarına qəbul olmaq istəyən bakalavrlar qəbul imtahanının ikinci mərhələsi əvəzinə, həmin ali təhsil müəssisələrinin müəyyən etdiyi qəbul prosedurlarından keçməlidirlər.\nİmtahan suallarının məzmunu Mərkəz tərəfindən hazırlanmış və Təhsil Nazirliyi ilə razılaşdırılmaqla təsdiq edilmiş imtahan fənləri üzrə qəbul proqramlarına uyğun müəyyənləşdirilir. Magistraturaya qəbul olmaq üçün ixtisaslaşma seçimi ixtisas fənləri üzrə biliklərin qiymətləndirilməsi imtahanının nəticələri elan olunduqdan sonra aparılır. İxtisaslaşma seçiminə bakalavrın ümumi intellekt səviyyəsinin (məntiqi təfəkkürünün), informatika və xarici dil üzrə və ixtisas fənləri üzrə biliklərin qiymətləndirilməsi imtahanlarından topladığı ümumi balı (ballarının cəmi) ilə yanaşı, ixtisas fənləri üzrə biliklərin qiymətləndirilməsi imtahanından ayrılıqda topladığı balı da Mərkəz tərəfindən Təhsil Nazirliyi ilə razılaşdırılmaqla müəyyən edilən müsabiqə şərtlərinə uyğun olan namizədlər buraxılırlar. Bakalavr bitirdiyi ixtisasa müvafiq olan ixtisaslaşmalardan istəyinə uyğun olanlarını seçərək, onları istədiyi ardıcıllıqla elektron ixtisas seçimi ərizə formasına daxil edir və təsdiqləyir. Tədrisi ingilis (alman) dilində olan ixtisaslaşmalara qəbul olmaq istəyən bakalavrların imtahanın birinci mərhələsində ingilis (alman) dili üzrə topladıqları ballar Mərkəz tərəfindən tədrisi ingilis (alman) dilində olan ixtisaslaşmalar üçün müəyyən edilən müsabiqə şərtinə uyğun olmalıdır. Elmi təşkilatın magistraturasının ixtisaslaşmalarına qəbul olmaq istəyən bakalavrlar ixtisaslaşma seçimindən əvvəl Mərkəz tərəfindən müəyyən edilən vaxtda Mərkəzin rəsmi internet saytında qeydiyyatdan keçməli və həmin təşkilatda müsahibədə iştirak etməlidirlər. Yalnız müsahibədən "məqbul” qiymət alan bakalavrlar ixtisaslaşma seçimi zamanı elmi təşkilatın magistratura ixtisaslaşmalarını seçə bilərlər. Ali təhsil müəssisələrinin qabiliyyət tələb edən ixtisasları və jurnalistika ixtisası üzrə magistratura ixtisaslaşmalarını yalnız Mərkəzin rəsmi internet saytında qeydiyyatdan keçən, qabiliyyət imtahanında iştirak edən və "məqbul” qiymət alan bakalavrlar seçə bilərlər. Seçilmiş ixtisasların ərizə formasında göstərilən ardıcıllığı müsabiqə zamanı əsas kimi qəbul olunur və namizəd topladığı bala əsasən müsabiqədən keçdiyi ilk ixtisaslaşmaya yerləşdirilir.\nTarix: 8-05-2014, 00:57 Oxunma sayı: 524 Bölmə: Siyasət\nTarix: 25-01-2014, 16:40 Oxunma sayı: 541 Bölmə: Hadisə\nAzərbaycana ən çox turist bu 4 ölkədən gəlib\nTarix: 7-04-2017, 15:27 Oxunma sayı: 363 Bölmə: Siyasət\nTarix: 30-06-2014, 11:50 Oxunma sayı: 749 Bölmə: Hadisə\nTarix: 20-01-2014, 10:40 Oxunma sayı: 654 Bölmə: Cəmiyyət\nRabitə xidməti ilə bağlı cəzalar sərtləşdirilib\nTarix: 29-11-2016, 15:55 Oxunma sayı: 331 Bölmə: Cəmiyyət


Banklarda 500 avroluq pul nişanının qəbuluna 1 faizlik komisyon haqqı tutulur ABC.AZ\n10 iyul, Fineko/abc.az. "Azərbaycan banklarlarının əksəriyyəti 500 avroluq pul nişanının qəbuluna 1 faizlik komisyon haqqı müəyyənləşdiriblər".\nBunu iqtisadçı ekspert Vuqar Bayramov deyib.\nO qeyd edib ki, bu o deməkdir ki, vətəndaş 500 nominallı avro əskinası ilə əməliyyat aparırsa o zaman əlavə olaraq 1 faiz ödəməlidir: "Məsələn, 500 əskinaslıqlardan ibarət olan 50 min avronu hesabında yerləşdirmək istəyən vətəndaşımız həmin 500 avrodan birini banka “hədiyyə” etmək məcburiyyətindədir".\nEkspertin fikrincə, bankların tədavüldə istifadəsi davam edən əskinas üçün əlavə ödəniş müəyyənləşdirilməsi bir daha göstərir ki, əksər banklarımızı sadəcə necə olur-olsun gəlir əldə etmək maraqlandırır. Halbuki, bir müddət öncə Azərbaycan Mərkəzi Bankı 500 nominallıq avro əskinaslarının ölkə daxili istifadəsi ilə bağlı heç bir problemin olmadığını bəyan etmişdi.


Laçınlıların öz doğma yudlarında qurub-yaratmaq arzuları gerçəkləşir - İki sahil\n21 yanvar 2021 17:38 Bütün xəbərlər Haqqımızda Əlaqə\nAzərbaycan Respublikasının Prezidenti, Ali Baş Komandan cənab İlham Əliyevin rəhbərliyi altında müzəffər Azərbaycan Ordusunun qazandığı qələbə nəticəsində 30 ilə yaxın dövrdə işğal altında olan torpaqlarımızın 44 gün müddətində düşmən tapdağından azad olunması Azərbaycan tarixinin ən parlaq hadisəsidir. Bu tarixi hadisə münasibətlə Azərbaycan xalqı ,o cümlədən Laçın sakinləri hamılqla Ali Baş Komandan cənab İlham Əliyevə öz tükənməz minnətdarlıqlarını bildirirlər. Ali Baş Komandanımızın rəhbərliyi ilə müzəffər ordumuzun qüdrəti düşməni elə sarsıltdı ki, düşmən Agdam , Kəlbacər, Laçın rayonlarını döyüşsüz təslim etmək məcburiyyətində qaldı. Budur bizim dövlətimizin gücü, budur bizim rəhbərimizin qüdrəti, budur bizim ordumuzun rəşadəti!.\nBu sevinc müjdəsində Laçınlıların da öz paylaı var. Axı 28 il yarım az vaxt deyil. Bu gün öz ata-baba yurdunun düşmən tapdağından azad edilməsindən vacib nə xəbər ola bilər? 30 ilə yaxın dövrdə respublikanın 58 şəhər və rayonunda müvəqqəti məskunlaşan Laçınlı soydaşlarım “mən artıq köçkün deyiləm” deməkdən qürur duyur. Bu sevinci bizə bəxş edən Ali Baş Komandan cənab İlham Əliyevə və müzəffər Azərbaycan Ordusuna laçınlıların minnətdarlıgı sonsuzdur. Artıq hər bir köçkün kimi, laçınlılar da ölkə başçısının rəhbərliyi ilə öz dogma torpaqlarına qayıdacaqları günü səbirsizliklə gözləyir və qurub yaratmaq eşqi ilə yaşayırlar.\nBu gün dogma Laçınımıza olan diqqəti nəzərə alaraq rayonumuz haqqında qısa məlumat verməyi özümə borc bilirəm. Laçın rayonu 1930-cu ildə təşkil edilmişdir. Ərazisi 1835 kv.km-dir, 1 şəhər, 1 qəsəbə və 125 kənd vardır. Əhalisi 78 565 nəfərdir. Rayonun 78 565 nəfər əhalisindən 38,8 %-i Bakı şəhərində, 8,7 %-i Sumqayıt şəhərində, 11,2 %-i Abşeron rayonunda və 41,3 %-i respublikanın digər 42 şəhər və rayonunun ərazisində məskunlaşmışdır.\nRayonun Mirik kəndi ərazisindəki “Qaranlıq kaha”, “Bayqara” mağaraları, Hoçaz kəndindəki mağara məbəd, hələ eramızdan əvvəl I-II minilliyə aid edilən Azıx və Tağlar mağaraları ilə müqayisə edilə biləcək qədər tariximizin maraqlı, dəyərli və nadir sənət əsərlərindəndir. Bunlarla yanaşı, rayonun ərazisində olan qədim qaya təsvirləri, mağaralar, daş üzərində süjet xarakterli oymalar, qəbirüstü abidələr və kurqanlar, at və qoç fiqurları, həmçinin gildən hazırlanmış müxtəlif bəzək, məişət və digər əşyalar, ərazidəki Ağoğlan qəsri (IX əsr), Dəmrovlu Pir Məbədi (XI əsr), XVIII əsrə aid 2 məscid, Məlik-Əjdər türbəsi (XII əsr), Uşaq qalası (XV əsr), Kar kümbəz (XVII əsr), Sarı Aşıq abidəsi, habelə X-XIX əsrlərə aid birtağlı və ikitağlı körpülər, eləcə də çoxsaylı su dəyirmanları və s. kimi tarixi abidələr öz memarlıq üslubu ilə qədim dövrlərdən ərazidə türk tayfalarının məskən saldığını təsdiqləyir. Ümumilikdə, Laçın rayonunda 54 dünya və 200-dən çox yerli əhəmiyyətli qədim tarixi abidələr mövcud olmuşdur.\nZəngin yeraltı və yerüstü sərvətlərə malik olan rayonun ərazisi narzan, istisu, turşsu kimi mineral bulaqlar, həmçinin qızıl, civə, kükürd, qrafit, əhəng daşı, kəhrəba, vulkanik tuf daşları, mərmər, ipək daşı və s. kimi faydalı qazıntılar, eləcədə palıd, cökə, ağcaqayın, şam, göyrüş, qaraağac, akasiya, nadir və qiymətli ağac növü hesab olunan qırmızı palıd (qızıl palıd) və müxtəlif növ yabanı meyvə ağacları olan meşə örtüyünə malikdir. Həmçinin rayonun ərazisində cüyür, qaya keçisi, çöl donuzu, qonur ayı, bəbir, canavar, tülkü, dələ, dovşan, porsuq və s. heyvanlar, habelə qırqovul, kəklik, qartal, bülbül, turac, şanapipik, alabaxta, göyərçin, bildirçin və s. kimi quşlar yaşayır. Rayondakı zəngin fauna və floranın mühafizəsi üçün 1961-ci ildə ərazidə Laçın Dövlət Təbiət Yasaqlığı və 1987-ci ildə Qaragöl Respublikalararası Dövlət Təbiət Qoruğu təşkil olunmuşdur.\nƏlbəttə, bu cür qədim tarixə, səfalı, füsunkar təbiətə, zəngin yeraltı və yerüstü təbii ehtiyatlara və ən əsası qurub yaratmaq eşqi ilə alışıb yanan vüqarlı insanlara malik bir diyar mübaligəsiz deyirəm Tanrının cənnət guşəsidir. Bu torpaqlar uğrunda canından keçmiş şəhidlərimizin ruhu şaddır.\nAllah bütün şəhidlərimizə rəhmət eləsin,yaralı soydaşlarımıza şəfa versin!


“Google” kök hüceyrələrlə müalicə metodları təklif edən klinikaların reklamını qadağan edib - Xəbərlər - IKT\n450 sa sa sa\n“Google” kök hüceyrələrlə müalicə metodları təklif edən klinikaların reklamını qadağan edib 02.12.2019 14:11 / İnternet-50\n“Google” öz istifadəçilərini kök hüceyrələrlə müalicənin şübhəli metodlarının reklamlarından qorumağa çalışır. Şirkət nümayəndələri insanlara öz təsdiqini tapmamış müalicə üsulları təklif edərək, onlardan istifadə edən şəxslərə onlayn platforma verməyi dayandıracaqlarını bildiriblər.\nhightech.fm saytının məlumatına görə, “Google”un yeni siyasəti ABŞ-ın Qida məhsulları və dərmanların keyfiyyətinə sanitar nəzarət idarəsi (Food and Drug Administration – FDA) ilə birgə hazırlanıb. O, kök hüceyrələrlə müalicənin sübut edilməmiş və potensial təhlükəli metodlarını tətbiq edən klinikalarla mübarizə aparır. İdarənin məlumatına əsasən, ölkədə yüzlərlə klinika FDA tərəfindən təhlükəsiz və effektiv metod kimi təsdiqlənməmiş kök hüceyrələrindən istifadə ilə müalicə üsullarını tətbiq etməyə başlayıb.\n“Google” mütəxəssisləri qeyd ediblər ki, kök hüceyrələrlə müalicənin müxtəlif növləri müxtəlif inkişaf mərhələsindədir. Sümük iliyinin kök hüceyrə transplantasiyası bir sıra onkoloji xəstəliklərin müalicəsində özünü təsdiqləmiş metoddur. Lakin artıq kliniki sınaqlardan keçirilən yeni müalicə metodları meydana çıxıb. Buna baxmayaraq, ABŞ-da bəzi klinikalar həmin üsulları müştərilərinə təklif edirlər.\n“Bu kimi klinikalar müştərilərin pulunu almaq istəyir, lakin bu müalicə metodlarının hansı səbəbdən daha effektiv olduğunu izah edə bilmirlər”, – Nyu-York Universitetinin Tibb fakültəsində Tibbi etika şöbəsinin yaradıcısı, bioetika üzrə ekspert Art Kaplan bildirib. O, belə klinikaları “eskiz” adlandırır, çünki onlar öz pasiyentlərinə həqiqətən kömək etməyə deyil, kommersiya fəaliyyətinə daha çox diqqət ayırırlar.\n“Təəssüf ki, regenerativ tibb sahəsində aparılan tədqiqatlardan istifadə edən və pasiyentlərə sübut edilməmiş, bəzi hallarda təhlükəli metodlara əsaslanaraq, aldadıcı təminat verən vicdansız klinikalar mövcuddur”, – deyə idarənin komissarı Skot Qotlib qeyd edib.\nSon 15 il ərzində kök hüceyrələri ilə müalicə sahəsinə 20 milyard dollardan çox sərmayə qoyulub. İcazə verilməmiş müalicələrin sayının artması FDA-nın ayrı-ayrı klinikaları məhkəməyə verməsinə gətirib çıxarıb.


Bu yazını oxuyandan sonra insanları tanıyacaqsınız\nBir oğlu öldü, ikinci oğlu anasını tərk etdi-Papaqçıya ərə gedən Xan qızı\n"Alacaqaranlıq" seriyasının müəllifindən oxuculara kitab müjdəsi\n13:43 15 Avqust 2020\nXurşidbanu Natəvana layihə həsr olundu - Video\n15:32 27 İyun 2019 796 dəfə oxunub\nAdətən bir çoxumuz “mən adam tanıyanam” deyib öyünürük. Təbii ki, belə bacarıq durduq yerdə peyda olmur. Hətta daha artığını deyim: çalışaraq da buna nail olmaq müşkül məsələdir.\nMəsələn, ilk görüşdə insanların düşdüyü inam və ya inamsızlıq tələləri var. Üz cizgiləri müəyyən formada olan adamlar, inam qazanmaqda bir addım öndə olur. Qəribədir deyilmi? Bu cizgilər barədə bir az sonra məlumat verəcəm. Əlavə olaraq biz keçmiş təcrübələrimiz əsasında da nəticələr çıxarırıq, amma araşdırılaraq öyrənilməyən təcrübə, gördüyü hər şeyi ümumiləşdirir və sonda səhvlər etməyə məhkum olur. Ümumiləşdirmənin məqsədi həqiqəti görmək deyil, beynimizin ekonom rejimdə işləməsidir.\nPrinston universitetinin alimlərinin araşdırması göstərir ki, başqalarının bizdə güvən yaratması üçün, onların üz cizgilərinin müəyyən formada olması kifayət edir. Əsasən qaşların forması psixikamıza güclü təsir edir. Belə ki, qaşlar mərkəzə yaxınlaşdıqca yuxarı qalxırsa, biz həmin insanın daha saf və düzgün biri olduğunu alt şüurumuzla qəbul edirik. Yox, əgər əksinə, üzün mərkəzində qaşlar aşağıya doğrudursa və kənarlara yaxın yuxarı qalxırsa, ilk görüşdə beynimiz bizə “gözüm bundan su içmir” deyir.\nDodaqların da forması çox önəmlidir. Kənarları aşağı olan dodaqlar qətiyyən inam yaratmır və tam əksinə “U” formasında olan dodaqlar ən çox inam yaradan sayılırlar.\nBir də, gözlər. İri gözlər az qala hipnoz edici bacarığa malikdir. Belə reaksiya insanların uşaqlara olan münasibəti ilə sıx əlaqəlidir. Bildiyiniz kimi, gözlər doğuşdan yaşlanana kimi eyni boyda qalır və buna görə də uşaqlarda gözlər daha böyük görünür. Təkamül bizdə böyük gözlülərə qarşı isti hisslər yaradan mexanizm “düzəldib” ki, uşaqlara qarşı mülayim olaq və nəsil artımı daha sağlam və sürətli getsin. Bir çox alimlər, psixoloqlar məhz bu versiyanın tərəfdarıdır.\nÜz cizgilərini “oxuyaraq” insanları tanımaq elmi fizioqnomika adlanır. Populyar elmi məqalələrdə və filmlərdə fizioqnomikadan istifadə edərək onu məşhurlaşdırıblar, amma bir məsələ var ki, ciddi elmi dairələrdə hər şey göründüyü qədər sadə deyil.\nMəsələ burasındadır ki, hələ alimlər qərar verə bilmirlər ki, fizioqnomika elmdir yoxsa psevdo-elmdir. Araşdırmalar zamanı nəzəriyyələrlə reallıq arasında uyğunluqlar tapılsa da, bir çox məqamda subyektiv ön mühakimə ilə reallıq arasında olan cizgi o qədər hiss olunmaz olur ki, bir çox elm adamı bu araşdırmaları aparmaqdan çəkinir. Əlavə olaraq, çəkinmək üçün başqa səbəblər də var. Müasir dünya reallığında rasist, seksist və s. adların adama yapışdırılması, daha sonra isə iş və sosial aləmdə nüfuz itirmək qorxusu, aparılan araşdırmaların nəticələrini üzə çıxartmağa mane olur.\n“İnsan tanımanın” elmi tərəfdən vəziyyəti barədə ona görə yazdım ki, hətta bu işlə məşğul olan alimlərin belə çətinliklərlə qarşılaşdığını bilək. Bizim illuzor öz güvənimizin (yəni “mən adamları tanıyıram” düşüncəsinin) iki baxımdan ziyanı ola bilər.\nBirincisi - fırıldaqçılar bizdən rahat istifadə edə bilərlər. İkincisi - yaxşı insanları bilmədən üzə bilərik.\nMəsələn, araşdırmalar göstərir ki, ilk baxışdan sonra insan haqqında gəldiyimiz nəticə beynimizdə o qədər möhkəm yer edir ki, daha sonra həmin adamın davranışlarında bu nəticəyə məntiqi olaraq uyğun olmayan şeylər görsək belə, ilk baxışın nəticəsi yenə də öz yerində qalır. Məntiqimizi belə desək “yola veririk” və irrasional davranırıq. İrrasional olaraq şirkətimizə mühasib qəbul edirik, çünki müsahibə zamanı onunla xoş söhbət edə bildik, o açıq və səmimi insan təəssüratı yaradırdı. Halbuki, bəlkə də şirkətin pullarını yeyəcək kandidat məhz bu idi və digər, üz quruluşu kobud, itici olan adam isə, ədalətli və işinə sədaqətli biri idi.\nBu xüsusiyyətimizə görə tələyə düşdüyümüz digər şey isə, reklamlardır. Google və Adroll şirkətləri online reklam posterlərində güvən yaradan insan fotoları istifadə ediblər. Daha sonra bildiriblər ki, reklam üçün model seçiminin məhz bu meyarlara uyğun olması, reklamın üzərinə olunan kliklərin sayını dəfələrlə çoxaldır.\nGöründüyü kimi, alt şüurumuzun çıxardığı ilk nəticə bizi aldada bilər. Çətin vəziyyətə düşməmək üçün, istənilən emosional reaksiyanın məntiqi dayağını tapmaq lazımdır. İnsanlara güvən və inamsızlığın verəcəyi zərər demək olar eynidir. Başqalarının davranışlarını sorğulamağın vacib olması qədər, onların bizdə yaratdığı təəssüratın da sorğulanması önəmlidir. Əgər öz hissiyyatımızdan əmin olsaq, sorğulanma mərhələsi avtomatik olaraq yox olur və məğlub olma şansımız əlli faizə qədər qalxır.\n15:32 27 İyun 2019


Keyt Middleton kraliçanın tacını borc aldı - FOTOLAR\n22 Oktyabr 2015 12:15 (UTC+04:00)\nİngilis kral ailəsinin ən sevilən nümayəndəsi Kembric hersoginyası Keyt Middleton dünən Bukingem Sarayında Kraliça II Yelizaveta tərəfindən Çinin dövlət başçısı Xi Jinping və xanımı şərəfinə verilən rəsmi yeməkdə iştirak edib.\nPublika.az xarici mətbuata istinadən xəbər verir ki, qızı Şarlotteni dünyaya gətirdikdən sonra uzun müddət dincələn Keyt Middletonun ziyafətdə taxdığı tacı müzakirələrə səbəb olub. O topladığı saçının üstündən taxdığı və “Papirus tacı” kimi tanınan çələngi Kraliça II Yelizavetadan borc alıb. Qeyd edək ki, Kraliça Yelizavetanın anasına məxsus olan bu tacdan şahzadə Marqaret də istifadə edib.\nQeyd edək ki, Keyt Middleton bu tacı ilk dəfə 2013-cü ildə də diplomatik qəbulda taxmışdı. O, şahzadə Uilyam ilə evləndikdən sonra üçüncü dəfədir ki, ailəyə aid olan tacdan istifadə edib. Nəzərinizə çatdıraq ki, Middleton öz toyunda başına “Cartier”-dən olan tac qoymuşdu.\nKeyt Middleton bu ziyafətdə ən çox bəyəndiyi “Jenny Peckham” brendindən qırmızı don geyinib.


Millimizdə iki ciddi itki\nFutbol üzrə Azərbaycan yığması UEFA Millətlər Liqasının 5-ci turu çərçivəsində doğma meydanda qarşılaşdığı Farer adaları ilə ev oyunda iki ciddi itkiylə üzləşib.\nFutbolinfo.az xəbər verir ki, millimizin əsas qapıçısı Kamran Ağayev sıradan çıxıb. Kapitan fasilə ərəfəsində aldığı zədədən sonra oyunu davam etdirsə də, fasilədə Səlahət Ağayevlə əvəzlənib. Kamran kapitan sarğısını isə Maksim Medvedevə ötürüb.\nİkinci hissədə isə müdafiəçi Pavel Paşayev sıradan çıxıb. Sağ cinah müdafiəçisi aldığı zədə nəticəsində mübarizəni davam etdirə bilməyib və 71-ci dəqiqədə Rahil Məmmədovla əvəzlənib. Bundan sonra Maksim Medvedev Paşayevin mövqeyində oynayıb, Rahil isə mərkəzdə Bədavi Hüseynovla tandem təşkil etməyə başlayıb.\nQeyd edək ki, millimiz qrupda son matçını noyabrın 20-də səfərdə qrupun lideri Kosovoya qarşı keçirəcək. Kamranla Pavelin həmin görüşdə meydana çıxıb-çıxmayacağı isə həkim müayinələrindən sonra bəlli olacaq.\ntarix: 17-11-2018 23:05


Prezident İlham Əliyev “Dəmir yumruq” əks-hücum əməliyyat planının detallarını açıqlayıb – MTM\nPREZİDENT İLHAM ƏLİYEV “DƏMİR YUMRUQ” ƏKS-HÜCUM ƏMƏLİYYAT PLANININ DETALLARINI AÇIQLAYIB\nDondurulmuş münaqişə vəziyyətində olsa da, müharibə şəraitindəki ölkədə həyatın bütün halları üçün döyüş əməliyyatlarının aparılması planı, təbii ki, çoxdan işlənib hazırlanırdı.\n“Əlbəttə, yeni reallıqlar, Azərbaycanın yeni imkanları, o cümlədən texnoloji imkanları nəzərə alınmaqla bu plana vaxtaşırı dəyişikliklər edilirdi və hər dəfə həmin dəyişikliklər mənim tərəfimdən təsdiq olunurdu. Bu, təbiidir. Mən onu da bilirəm ki, Ermənistan tərəfinin müharibə ilə bağlı fəaliyyət planı vardı. Əslində, sentyabrın 27-də onlar həmin planı reallaşdırmağa başladılar. Beləliklə, müharibə dövründə bizim davranışımızın əsası, təbii ki, keçən il döyüş əməliyyatları başlanandan xeyli əvvəl işlənib hazırlanmışdı, lakin hərbi əməliyyatların gedişində biz buna dəyişikliklər edirdik. Bu, ilk növbədə, onunla bağlı idi ki, uzun illər ərzində informasiyanın azacıq da olsa sızmasından yaxa qurtarmaq mümkün deyildi. Biz güman edirdik ki, düşmən bizim nəzərdə tutduğumuz əməliyyatlar barədə ümumən məlumatlıdır. Döyüş əməliyyatları zonası yetərincə məhduddur və təbii ki, əsas əməliyyatların harada keçiriləcəyini hər bir hərbi mütəxəssis müəyyən edə bilər. Buna görə də biz döyüş əməliyyatları planına demək olar ki, hər gün düzəlişlər edirdik. Mən Müdafiə Nazirliyinin, Dövlət Sərhəd Xidmətinin, Daxili İşlər Nazirliyinin, Dövlət Təhlükəsizliyi Xidmətinin və Xarici Kəşfiyyat Xidmətinin rəhbərliyi ilə hər gün müşavirələr keçirirdim. Biz həmin müşavirələrdə ötən günə yekun vurur, nöqsanları aşkar edir, növbəti gün üçün əməliyyatları planlaşdırır və təsdiq edirdik. Buna görə də, belə deyək, çox fəal gündəlik iş gedirdi və bir sıra hallarda, – hərbi əməliyyatların gedişi indi artıq məlumdur, – bizim fəaliyyətimiz, bizim əməliyyatlarımız düşmən üçün çox gözlənilməz olurdu.\nƏməliyyatın adına gəldikdə isə, təbii ki, hərbi əməliyyatların başlanğıcında bizim əməliyyatın heç bir adı yox idi. Mən Azərbaycan xalqına müraciətlərim zamanı azad edilmiş şəhərlər və kəndlər barədə məlumat verərkən bir neçə dəfə “dəmir yumruq” ifadəsindən istifadə etmişəm. Mən bu termindən bir neçə dəfə istifadə edir və deyirdim ki, əgər düşmən işğal edilmiş bütün ərazilərdən xoşluqla çıxıb getməsə, bizim “dəmir yumruq” onun başını əzəcək. Bu termin Azərbaycan cəmiyyəti tərəfindən qəbul edildi və sonra mən qərara aldım ki, həmin termin, necə deyərlər, formallaşdırılsın və əməliyyatın adı olsun. Lakin bir daha deyirəm, bu, hərbi əməliyyatların gedişində olub”.


Dollar Türkiyə iqtisadiyyatına, Ərdoğan isə ABŞ-a meydan oxuyur » www.tezadlar.az\nDollar Türkiyə iqtisadiyyatına, Ərdoğan isə ABŞ-a meydan oxuyur\nTürkiyədə yeni həftənin ilk iş günü başlayan kimi lirənin dollarla müqayisədə dəyərdən düşməsi prosesi də yenidən start götürüb. Bu saatlara olan məlumatlara görə Türkiyə milli valyutası daha 5.3 faiz dəyər itirmişdi və hazırda 1 ABŞ dolları 6.75 TL-yə dəyişdirilir. Asiya birjalarında isə ötən axşamkı hərraclarda 1 dollar hətta 7.2 TL-yə qədər bahalaşmışdı. Türkiyə KİV-lərinin həyəcanla yazdıqlarına görə, prezident Rəcəb Tayyib Ərdoğan milli valyutanın sürətlə dəyər itirməsinə ötən bazar günü Trabzonda tərəfdarları qarşısında çıxışı zamanı yenə toxunub. “Bunun adı Türkiyəyə qarşı operasyon çəkməkdir”-Ərdoğan lirənin dəyərdən düməsinə görə ABŞ-ı ittiham edərək deyib. “Biz gördüyümüz dostluqlar qarşısında nə qədər qədirbiləniksə məruz qaldığımız dümənliklərin cavabını da misli ilə verəcək qədər qətiyyətli ölkəyik. 81 milyonluq bir ölkə ilə strateji müttəfiqliyini terror təşkilatları ilə münasibətləri uğrunda fəda edənə sadəcə hadi, gülə, gülə deyirik”-Ərdoğan bildirib.\nTürkiyə prezidentinin sözlərinə görə onun ölkəsində yaşananların iqtisadi səbəbləri yoxdur. Məsələ siyasidir və məqsəd Türkiyəni maliyyədən tutmuş siyasətə qədər bütün sahələrdə təslim almaqdır. Türkiyəyə və türk millətinə diz çökdürməkdir. “Ona görə də buradan, Trabzondan elan edirəm. Oyununuzu gördük və sizə meydan oxuyuruq”-Ərdoğan deyib.\nDollar isə hələki Türkiyə iqtisadiyyatında meydan oxumaqdadır.


18 Yanvar 2018 22:10\n1 506 Baxış\nUkrayna Ali Radasında Donbasın reinteqrasiyası haqqında qanunun qəbulu Kiyevin yeni müharibəyə hazırlığının sübutudur.\nPublika.az “RİA-Novosti” agentliyinə istinadən xəbər verir ki, bu haqda Rusiya Xarici İşlər Nazirliyinin bəyanatında deyilir.\nBildirilir ki, qanun Donbas münaqişəsinin güc yolu ilə həllini nəzərdə tutan xəttin qanunvericilikdə təsdiqlənməsidir.\nQeyd edək ki, Ukrayna Ali Radası “Donetsk və Luqansk vilayətlərində müvəqqəti işğal edilmiş ərazilərdə Ukraynanın dövlət müstəqilliyinin təmin olunması üzrə dövlət siyasətinin xüsusiyyətləri Haqqında” qanunu qəbul edib. Qanunda Rusiya “təcavüzkar”, Kiyevin nəzarətində olan ərazilər isə “işğal edilmiş” adlandırılıb. Sənəd Ukrayna prezidentinə müharibə elanı olmadan şərqdə ordudan istifadə hüququ verir.\nPrezidentin parlamentdəki nümayəndəsi İrina Lusenkonun sözlərinə görə, qanunda Krımla bağlı əsas müddəalar da yer alıb.\nUkrayna prezidenti Pyotr Poroşenko Donbasın reinteqrasiyası haqqında qanunu təsdiq edib. O, qanunu “Krım üçün siqnal” adlandırıb.\n“Biz işğal edilmiş Ukrayna torpaqlarının reinteqrasiyası üçün siyasi-diplomatik yolla hərəkət etməyə davam edəcəyik... Bu, Donbas və Krım üçün siqnaldır: onlar Ukraynanın ayrılmaz hissəsidir”, - Poroşenko Tvitter səhifəsində yazıb.\nQanunu Donbasda yaradılan “Donetsk Xalq Respublikası” (“DXR”) separatçı qurumun başçısı Aleksandr Zaxarçenko da şərh edib. Onun sözlərinə görə, Ukrayna münaqişənin dinc yolla həllini istəmədiyini və vuruşmağa hazırlaşdığını göstərir.\n28 İyul 13:49\n28 İyul 05:45\n28 İyul 01:41\n28 İyul 01:11


Qazaxda tütün yığımı davam edir - AZƏRTAC – Azərbaycan Dövlət İnformasiya Agentliyi\nQazax, 22 avqust, Rauf Hacıyev, AZƏRTAC\nAzərbaycan Respublikasında tütünçülüyün inkişafına dair 2017–2021-ci illər üçün Dövlət Proqramı Qazaxda uğurla icra olunur.\nArtıq dördüncü ildir ki, Qazaxda tütün becərilir. 2016-cı ildə cəmi 10 hektarda tütün əkilmişdisə, 2017-ci ildə bu rəqəm 50 hektara çatdırılıb. Aqrotexniki tədbirlər vaxtında həyata keçirilməklə 80 tondan çox məhsul götürülüb. 2018-ci ildə isə tütünçülər əkin sahələrini daha 10 hektar artıraraq 60 hektara çatdırıblar. Həmin sahədən toplanmış 98 min tona yaxın qurudulmuş tütün "İlham-M” MMC-yə təhvil verilib.\nAZƏRTAC-ın bölgə müxbiri xəbər verir ki, cari ildə Qazax rayonunun Kəmərli, Qaymaqlı, Aslanbəyli, İkinci Şıxlı, Birinci Şıxlı, Yuxarı Salahlı, Orta Salahlı, Aşağı Salahlı, Kosalar, Cəfərli, Hüseynbəyli, Çaylı, Daş Salahlı, Dəmirçilər, Alpout, Fərəhli kəndlərində ümumilikdə 65 hektar sahədə tütün əkilib.\nTütünçülər bu il də keçənilkindən daha çox məhsul götürmək üçün bütün aqrotexniki tədbirlərə ciddi əməl ediblər. Xeyli müddətdir ki, tütün dəriminə başlanılıb. Kəndlilər tütün dərimini vaxtında və itkisiz başa çatdırmaq üçün məhsulu sahələrdə hazırlanan xüsusi yerlərdə ipə düzərək qurudurlar. Bu günə kimi isə 70 ton yaş tütün tədarük olunub.\nAZERTAG.AZ :Qazaxda tütün yığımı davam edir


"Qarabağ”ın futbolçusu: "Hücum və müdafiədə özümüzü inkişaf etdirməliyik" - Report.az\n"Qarabağ”ın futbolçusu: "Hücum və müdafiədə özümüzü inkişaf etdirməliyik"\n"Qarabağ”ın futbolçusu: "Hücum və müdafiədə özümüzü inkişaf etdirməliyik" 26 Oktyabr, 2018 03:32\nBakı. 26 oktyabr. REPORT.AZ/ "Biz "Vorskla”dan daha yaxşı, daha səviyyəli komandayıq. Meydanda da rəqibdən daha fəal oynadıq”.\n"Report" xəbər verir ki, bu sözləri "Qarabağ”ın futbolçusu Simeon Slavçev Avropa Liqasının qrup mərhələsinin 3-cü turunda evdə "Vorskla”ya 0:1 hesabı ilə uduzduqları oyundan sonra jurnalistlərə açıqlamasında deyib.\nBolqarıstanlı yarımmüdafiəçi məğlubiyyətə baxmaraq, yaxşı oynadıqlarını bildirib: "Rəqib qapımıza doğru cəmi 2 zərbə vurdu, biri qol ilə nəticələndi. Hücum və müdafiədə özümüzü inkişaf etdirməliyik. Növbəti oyunumuzda qələbə qazanmalıyıq ki, azarkeşlərimizi sevindirək. Düşünürəm ki, pis oynamadıq. Çünki bu gün yaxşı çıxış etdik. Kimsə başqa cür düşünə, şərh verə bilər. Mənim fikrimcə, komanda inamlı təsir bağışladı. Sadəcə, nəticə istədiyimiz kimi olmadı”.\nBəxt amilindən gileylənən Slavçev öz çıxışı barədə də söz açıb: "Komanda uduzubsa, öz oyunumla bağlı nikbin danışa bilmərəm. Meydanda qalib gəlmək üçün hər şeyi edirəm. Amma bu gün bəxtimiz gətirmədi və məğlub olduq”.\n26 yaşlı oyunçu Qurban Qurbanovun paltardəyişmə otağında çox danışmadığını söyləyib: "Sadəcə dedi ki, ruhdan düşməyin. Çünki qarşıda digər vacib oyunlar var”.


22 Sentyabr 2018 - ONN MEDİA\nAvtobus dərəyə aşdı- 13 ölü\nHindistanın şimalında avtobusun dərəyə yuvarlanması nəticəsində azı 13 nəfər həlak olub, 3 nəfər müxtəlif dərəcəli xəsarətlər alıb. ONN media xəbər verir ki, hadisə Ximaçal-Pradeş ştatının 65 kilometrliyində baş verib. On nəfər hadisə yerində keçinib. Ölənlər arasında 7 yaşlı uşaq da var. [...]\nSentyabr 22, 2018\tFəridə Qafarova DÜNYA\t0\nİranda terror aktı nəticəsində ölənlərin sayı artır\nİranın Əhvaz şəhərində hərbi parad zamanı baş verən terror aktı nəticəsində ölənlərin sayı 28-ə çatdı. ONN media xəbər verir ki, bunu İran parlamentində müdafiə komitəsinin rəhbərinin müavini Əbu Fadl Bigi deyib. Onun sözlərinə görə, hadisə nəticəsində həmçinin 60 nəfər yaralanıb. Qeyd olunur ki, hücum edən şəxslərdən 3-ü yerində məhv edilib, qalanları isə xəstəxanada ölüb. [...]\nAzərbaycan Respublikasının mədəniyyət naziri Əbülfəs Qarayev Rusiya Federasiyasına rəsmi səfəri çərçivəsində 22 sentyabr tarixində Moskva Hökumətinin naziri, Moskva Şəhər Mədəniyyət Departamentinin başçısı Aleksandr Kibovski ilə görüşmüşdür. Mədəniyyət Nazirliyindən ONN media -ya verilən məlumata görə, görüş çərçivəsində Azərbaycan Respublikası və Rusiya Federasiyası arasında mədəniyyət sahəsində ikiillik tədbirlər planının hazırlanması və bir sıra digər məsələlər müzakirə edilmişdir. [...]\nSentyabr 22, 2018\tSəidə Seyidova CƏMİYYƏT\t0\nONN media xəbər verir ki, Milli Məclisin Mədəniyyət komitəsinin sədri Rafael Hüseynov Avropa Şurası Parlament Assambleyasının tədbirində iştirak etmək üçün sentyabrın 24-də Gürcüstana səfər edəcək. Məclis Aparatından Trend-ə verilən məlumata görə, AŞPA-nın Mədəniyyət, elm, təhsil və media komitəsinin Tbilisidə keçiriləcək iclasında bir sıra aktual məsələlər müzakirə olunacaq. Rafael Hüseynov müzakirəyə çıxarılacaq məsələlər barədə öz fikirlərini [...]\nSentyabr 22, 2018\tFəridə Qafarova SİYASƏT\t0\nAzərbaycan Milli Elmlər Akademiyası Mərkəzi Elmi Kitabxanasının (MEK) “Vikipediya” Metodik Mərkəzinin könüllüləri tərəfindən ingilis dilli Vikipediyada Raquf Orucov haqqında məqalə yaradılıb. Bu barədə ONN media-ya MEK-dən məlumat verilib. Məqalədə aprel döyüşlərinin qəhrəman oğullarından biri olan Raquf Orucov haqqında geniş məlumat verilib. Vikiməqalədə onun həyatı və keçdiyi döyüş yolu barədə ətraflı məlumatlar yer alıb. Həmin məqalə ilə buradan tanış [...]\nSentyabr 22, 2018\tFəridə Qafarova CƏMİYYƏT\t0\nAzərbaycan dünya çempionatında ilk medalını qazandı\nAzərbaycan cüdoçusu Hidayət Heydərov Bakıda keçirilən dünya çempionatında bürünc medal qazanıb. ONN media xəbər verir ki, 73 kq çəki dərəcəsində yer alan 21 yaşlı idmançı son təsəlliverici görüşdə monqolustanlı Tsoqtbaatar Tsend-Oçiri məğlubiyyətə uğradıb. Heydərov rəqibinə vazari xalı ilə qalib gəlib. Bununla da Azərbaycan yığması dünya çempionatında ilk medalını əldə edib. Azərbaycan Respublikasının Prezidenti İlham Əliyev [...]\nSentyabr 22, 2018\tFəridə Qafarova İDMAN\t0\nİlham Əliyev və ailə üzvləri yarımfinal qarşılaşmasına baxıblar\nSentyabrın 22-də cüdo üzrə Bakıda keçirilən dünya çempionatında Azərbaycan idmançısı Hidayət Heydərov bürünc medal uğrunda mübarizə aparacaq. ONN media xəbər verir ki, Azərbaycan Respublikasının Prezidenti İlham Əliyev və ailə üzvləri yarımfinal qarşılaşmasına baxıblar. Yetmiş üç kiloqram çəki dərəcəsində mübarizə aparan Hidayət Heydərov yarımfinalda Yaponiya idmançısı, dünya çempionu Soiçi Haşimotoya məğlub olub. O, bürünc medal uğrunda [...]\nMəşhur ikili ayrıldı?\nAilə qurmağa hazırlaşan cütlük – aktrisa Demet Özdemir ilə aktyor Seçkin Özdemirin ayrıldıqları iddia olunur. ONN media axsam.az -a istinadən xəbər verir ki, Demetlə Seçkin İnstaqramda bir-birini izləmədən çıxarıb. Valideynləri belə tanış olan cütlük bu barədə açıqlama verməsə də, amma sosial mediada bir-birilərini silmələri onların ayrılmaqları haqda şaiyələrin yayılmasına səbəb olub. Qeyd edək ki, Demetlə [...]\nSentyabr 22, 2018\tSəidə Seyidova DÜNYA, ŞOU BİZNES\t0\nNeftçilәr Xәstәxanasının baş direktoru işdən azad edildi\nMәrkәzi Neftçilәr Xәstәxanasının baş direktoru Hikmәt Hәsәnov işindən azad edilib. ONN media xəbər verir ki, bu barədə oxu.az-a Səhiyyə Nazirliyinin mətbuat xidmətinin mütəxəssisi Səfayə Əhmədova bildirib. Səfayə Əhmədova qeyd edib ki, Hikmәt Hәsәnov öz ərizəsi ilə işdən ayrılıb: “Hazırda onun vəzifəsini müvəqqəti olaraq Mərkəzi Neftçilər Xəstəxanasının Təcili tibbi yardım şöbəsinin müdiri Raud Əsədov icra edir”. [...]\nYanmış ağaclarla bağlı polisə müraciət edilib\nBeyləqan rayonunun Dünyamalılar kəndi ərazisində, avtomobil yolunun kənarındakı yaşıllıq sahəsində ağacların yanması ilə bağlı daxil olan müraciət 9 saylı Regional Ekologiya və Təbii Sərvətlər İdarəsinin əməkdaşları tərəfindən araşdırılıb. ETSN -dən ONN media -ya verilən məlumata görə, əraziyə keçirilən baxış zamanı yol kənarı yaşıllıq sahəsində yaş köküstə müxtəlif cinsli və diametrli 196 ədəd ağacın yandığı məlum [...]\nSentyabr 22, 2018\tSəidə Seyidova HADİSƏ\t0


bloomberg ht - Sözaltı Sözlük\nyazarların ən çox bəyəndikləri türk tv kanalları - ilham əliyev vs recep tayyip erdoğan - tüsiad\n1. Bloomberg-in türkiyə versiyası olan tv kanal. Xüsusilə cnbc-enin bağlanmağı ilə tək iqtisadiyyat və biznes kanalı statusunu daşıyır. Amma mövcud erdoğan hökuməti tərəfindən o qədər ürküdülüb ki tərəfli yayım aparırlar qorxa-qorxa.hətta iqtisadiyyat nazir albayrakın istefa xəbərini belə sözdə iqtisadiyyat kanalı hamıdan gec vermişdi. Lirənin 1 qəpik artmasını "lire dolar karşısında değerleniyor" kimi təqdim edirlər amma 50 qəpik düşəndə səsləri çıxmır. Qısacası türkiyə barədə yox xarici xəbərlərinə göz atmaq olar arada.\n15.01.2021 13:22, madman


hacklink Adalet.az | BİLİRSƏNSƏ, SƏN SÖYLƏ Adalet.az | BİLİRSƏNSƏ, SƏN SÖYLƏ Adalet.az | Ədalət -\nBİLİRSƏNSƏ, SƏN SÖYLƏ\n18376 | 2007-11-10 06:39\nİlk qəzetimizin adı "Əkinçi" olub. Bəlkə ona görə ki, əkinçilik dünyanın ən qədim peşələrindən biridir. Min il öncə olduğu kimi, kəndli bu gün də torpağı əkib becərir, ondan məhsul alır. Texniki inkişaf sadəcə olaraq təsərrüfatı mexanikləşdirib. Elmə əsaslanan aqro-texniki qaydalar, kimyəvi gübrələr, dərmanlar zərərli həşəratları məhv edir, əvvəllər çarəsiz bilinən bir cox xəstəliyin önünü kəsməklə məhsuldarlığı dəfələrlə artırır. Yəni bir çox qədim fəaliyyət növü texniki tərəqqi nəticəsində təkmilləşərək bu gün də mövcuddur. Fəqət elmi-texniki inqilablar nəticəsində XIX əsrin ikinci yarısından başlayaraq, xüsusən XX əsrdə tamamən yeni istehsalat sahələri, peşələr, ixtisaslar, sənət növləri də yarandı. Məsələn, atom fizikası, kosmonavtika, yaxud təyyarəçi, kinomatoqraf, televizor ustası, radio mühəndisi. Əslinə baxsan, milli jurnalistikamızı da bu siyahıya aid edə bilərik. Axı, mətbuat tariximizin cəmi 132 yaşı var. Son yüz ildə ayrı-ayrı görkəmli jurnalistlərimiz üzə çıxsa da, güclü jurnalist ordumuz hələ indi yaranır.\nDördüncü hakimiyyət adlanan KİV, əslində tək ictimai mühitə deyil, birinci, ikinci, üçüncü hakimiyyətin özünə də təsir gücünə malikdır. Məhz ona görə ağıllı rəhbərlər həmişə KİV-lə dost olmaqda, yeri gələndə onun imkanlarından faydalanmaqda maraqlıdır. Napoleon deyərdi ki, 4 qəzetin düşmənə vurduğu zərbəni 100 minlik ordu da vura bilməz.\n132 il öncə Həsən bəyin dörd səhifəlik "Əkinçi" qəzeti bir xalqın tarixində yeni dövr - mətbuat səhifəsini açdı. Mətbuat orqanı təsis etmənin icazə alınma şəkli xeyli sadələşsə də, indinin özündə də qəzet çıxarmaq çətin məsələdir. O zaman da "xeyirxah təəssübkeşlər" dövlət idarələrinə qarayaxma, böhtan dolu danos, arayış yazırdılar. Həsən bəy Zərdabi özü kimi insanları ətrafına toplayıb maarif, mədəniyyət toxumu səpərək "əkinçi"liklə məşqul olanda, millətin çörəyini yeyib ona qənim kəsilənlər iftira, böhtan kimi illərin sınağından çıxan kəsərli namərd silahıyla yaraqlanaraq pərdəarxası döyüşlər aparır və əfsus ki, çox vaxt qalib gəlirdilər. Əgər belə olmasaydı, "Əkinçi" qəzeti bir müddət sonra bağlanmazdı, "Molla Nəsrəddin" in çapında fasilələr yaranmazdı, jurnalın bəzi səhifələrində senzorun çıxardığı materialların yeri çarpaz xətlə işarələnməzdi. Ayrı-ayrı vaxtlarda jurnalistlər həbs edilməzdi, güllələnməzdi, sürgünə göndərilməzdi. Qəzetlərdə zərrəbinlə dövlət maraqlarına zidd material axtaranlar hakimiyyəti mətbuata qarşı yönəldənlər cəmiyyətdə həmişə narazılıq, anlaşılmazlıq, nifaq hissi yaradıblar. Açıq fikirli adamların ziyasından kor olacağından qorxan yarasalar yaradan, düşünən, vətən, millət təəssübü çəkən ziyalıya qənim kəsilənlər ictimai fəallığın, siyasi-maarifin, milli dirçəlişin hər zaman əleyhinə çıxmışlar. Çünki savadsız kütləni, cəhalət içində yaşayan insanı əymək, əzmək, istədiyin səmtə yönəltmək daha asandır. Bəşəriyyəti bəlalardan, insanı mütilikdən qurtaran elmdir, bilikdir, savaddır. Bu yola daş atanlar xalqı zəlil görmək istəyənlərdir. Köləlik taleyi yaşamaq istəməyən cəhalət kölgəsində könüllü məskən salmaz.\n132 il tarix üçün bir göz qırpımıdır. Bizim bundan da çox ömür sürən ixtiyarlarımız, ağbirçəklərimiz olub. İnsan ömründən yaşı az olan milli mətbuatımız bütün əyəri-əskiyinə baxmayaraq bu illər ərzində xeyli məsafə qət edib. Mətbuat Azərbaycanda indiyə kimi bir neçə ziyalı nəsli yetişdirib. Mətbuat Azərbaycanda açıq fikirli oxucular hazırlayıb, qələmi qılıncdan kəsərli jurnalistləri üzə çıxarıb. Mətbuat sayı ilə deyil, sayılan müəllifləri, oxunan yazıları ilə sayılır, seçilir, qiymətləndirilir. Bəzən min nüsxəlik qəzetin yüz minlərlə oxucusu olur. Bəzən yüz min tirajla çıxan qəzet ən yaxşı halda təkrar emal fabriklərinin xammalına çevrilir. Bu gün mətbuatdakı imza bolluğunda öz sözüylə, mövqeyilə seçilən, ictimai fikrə təsir edən həmkarlarımız var. Onların sırası getdikcə artmaqda, qələmi güclənməkdədir. Bəli, mətbuat güclü ideoloji silahdır. Hər bir silah kimi, o da naşı əllərdə kəsərsiz alətə çevrilir. Hədəfə sərrast zərbə endirmək üçün kamil silah yüksək peşəkarların əlində olmalıdır. Yalnız həqiqi söz xiridarı, vətəndaş mövqeyi olan istedadlı qələm sahiblərinin dördüncü hakimiyyəti təmsil edənlərin cərgəsində yeri var. Ucuz və mənasız sözçülükdən xoşla-nan, qərəzli mövqedən danışmağa adət edən, yerliçilik, tayfabazlıq mərəzinə tutulan, yaxud günlük məişət qayğılarından doğan kiçik ailə ehtiyaclarını böyük milli maraqlar kimi cəmiyyətə sırımağa cəhd edən əli qələmlilərə əhli-qələm deməyin. Bir ara demokratiya pərdəsi altında söz dəllallarına ona görə geniş meydan verildi ki, söz dəyərdən düşsün. Qəzetlərin sayı artdı, fəqət söz ucuzladı, nəzərdən salındı. Məhz bu səbəbdən səkkiz milyonluq savadlı bir xalqın indi yüz min tirajla çıxan bircə qəzeti də yoxdur. Amma, deməyin ki, alıcılıq qüvvəsi aşağı düşdüyündən qəzetlər satılmır. Azərbaycanda mobil telefon sahiblərinin sayı Estoniya əhalisindən çoxdur. SMS zənglərinin gəliri televiziyaların bərəkətli çörək ağacına çevrilib. Maşını bir saat dayanacaqda saxlamağın qiyməti də qəzetlərdən bahadır. Qəzet qiyməti baha olduğuna görə deyil, qiymətdən düşdüyünə görə alınmır. Sözümüzü, səsimizi dünya ictimaiyyətinə duyurmağın daha təsirli vasitələrini tapmalıyıq. Milli KİV-in ictimai məzmununu genişləndirib mövcud dar çərçivələri qırmalı, yaradılan süni maneələri aşmalıyıq. Yəni doğrudan da bu yollardan xəbərsizik? Onda niyə adını siyasətçi qoyub hərə bir partiya, hərəkat, təşkilat yaradır? Bu xalqın ki, bu qədər partiyası, lideri var, dərdi niyə azalmır, dilmancı niyə tapılmır? Tarixdən, tarixi şəxsiyyətlərdən öyrənmək istəməyənlər indi xalqa dərs vermək niyyətindədir. Nə dərs aldınız ki, nə də öyrədəsiz? �yrətmək, öndərlik etmək yalnız boş həvəsdirsə, o zaman bütün səylər əbəsdir. Hər dəfə keçmişi baltalayanda, məgər əlimiz bala batır? Bazarda malların qiyməti qalxdıqca əməyimiz,zəhmətimiz dəyərdən düşür. Kömək üçün Allaha açılan əllər də getdikcə işdən soyuyur. Dükan-bazarda ərzaq məhsullarının qiymət artımından güzəranı ağırlaşan, kommunal xərclərin ağırlığından beli bükülən ailə başçısının acılaşan dilindən od-alov püskürür,"dövlət hara baxır?", "hökumət var, ya yox?" sözləri səslənir. Yaxşı ki, əksəriyyət buna cavab olaraq "var" deyir. Amma tərəddüd edənlər də, "yoxdur"? deyənlər də yox deyil. Niyə onları dinləyən tapılmır? Axı, məmurlar bu insanları saya-hesaba almayanda, onların say-hesabı təbii ki, artacaq. Bu dövlət, bu məmləkət nə bir ovuc adamın, nə də böyük əksəriyyətin mülkiyyəti deyil, bütövlükdə xalqındır, millətindir! Əgər seçkilərdə hamını səs verməyə çağırırıqsa, hamının səsini eşitməyi, sözünü dinləməyi də bacarmalıyıq. Mən deyirəm ki, hökumət var və güclüdür! Bunu hər kəs bilməli və hiss etməlidir. Hamının belə düşünməsi üçün fiziki güc nümayiş etdirmək yox, gücsüzlərə sahib çıxmaq gərəkdir. �lkəni dərəbəylik zənn edənləri, həddini aşanları, harınlıq nümayiş etdirən dələduzları vaxtında yerində oturtmaq lazımdır. Sıravi vətəndaşın dövlət strukturlarına olan inamını, etibarını artırmaq üçün əslində çox şey də lazım deyil. İnsanlara bir az diqqət artmalı, cəmiyyətdə sosial ədalət prinsipi güclənməli, sabitlik, stabillik təkcə ictimai-asayişdə deyil, istehlak bazarındakı qiymət siyasətində də qorunmalıdır. Bu işdə hakimiyyətin ən yaxın müttəfiqi niyə də KİV olmasın? Müasir dünyada güclü demokratik dövlət dişli-kəsərli, hər bir vətəndaşın inandığı müstəqil kütləvi informasiya vasitələrsiz təsəvvür edilə bilməz.\nBir vaxtlar qəzetlərin birinci səhifəsinin ən yuxarı başında "Bütün ölkələrin proletarları, birləşin!" çağırışı yazılardı. Bəlkə ində də belə bir söz yazaq: "Bütün dünyanın ağıllı, xeyirxah, etibarlı, nəfsi tox insanları, birləşin!" Onda dünya ədalətli, süfrəmiz bərəkətli olar. Onda havamız təmiz, insanımız azad olar. Deyəcəksən ki, yazmaqla iş düzəlsəydi, dünya proletarları çoxdan birləşərdi. Bəs, nəylə düzələcək bu dünya? Bilirsənsə, sən söylə, lütfən.


22 Oktyabr 2021 14:47 (UTC+04:00)\n17 oktyabr 2021-ci il tarixində Prezident İlham Əliyev Füzuli rayon ictimaiyyətinin nümayəndələri ilə görüş keçirmişdir. Görüş zamanı Prezident bildirdi ki, şanlı Azərbaycan ordusu ötən ilin bu günü Füzuli şəhərini işğaldan azad etmişdir. Vətən müharibəsində Füzulinin azad edilməsinin əhəmiyyəti böyük idi. Odur ki, şəhər ətrafında çox şiddətli, qızğın döyüşlər gedirdi. Düşmənin güclü müqavimətinə baxmayaraq, rəşadətli ordumuz öz tarixi missiyasını uğurla başa vurdu.\nFüzuli şəhərinin strateji əhəmiyyəti də böyükdür. Bura azad edildikdən sonra Azərbaycanın incisi olan Şuşa istiqamətinə irəliləmək üçün daha böyük imkanlar yarandı. Düşmən işğal dövründə ən çox bu istiqamətdə möhkəmlənmişdi. Füzulinin işğaldan azad edilməsi düşmənin müqavimətini qırdı. Təsadüfi deyil ki, buranın azad olunandan sonra Ermənistan ordusunda fərarilik halları daha geniş vüsət aldı. Tezliklə Zəngilan, bir neçə gün sonra Qubadlı, Laçın dəhlizi azad edildi və müharibənin taleyi həll edildi.\nMüharibə zamanı uğurlu əməliyyatlarımız da elə Füzuli rayonundan başlamış, müharibənin ilk günündə rayonun bir neçə kəndi azad edilmiş, ordumuzun Zəfər missiyası buradan başlamışdır.\nPrezident qeyd etdi ki, İkinci Qarabağ müharibəsi əbəs yerə Vətən müharibəsi adlandırılmamışdır. Müharibə zamanı hər kəs, hər bir Azərbaycan vətəndaşı öz işləri ilə, əməyi ilə qələbəni yaxınlaşdırırdı. Xalqımızın həmrəyliyi, birliyi, qələbəyə inamı, dəstəyi olmasa idi, müharibəni belə gözəl nəticələrlə başa vurmaq çətin olardı.\nİşğaldan azad edilmiş bütün torpaqlarda həyat bərpa olunacaq, insanlar öz evlərinə, doğma kəndlərinə, evlərinə geri qayıdacaqlar. Ötən bir il ərzində şəhər və kəndlərimizin bərpası ilə bağlı böyük işlər görülüb. Füzuli şəhərinin baş planı, kəndlərin inkişaf konsepsiyası hazırlanıbdır. Birinci infrastruktur layihələri də məhz Füzulidə başlamışdır.\nÖtən illər ərzində Prezident dəfələrlə Füzuli rayonunun Azərbaycanda olan hissəsində olduğunu, bərpa-quruculuq işlərinə şəxsən özünün nəzarət etdiyini söylədi. Qeyd etdi ki, bu müddət ərzində 24 məktəb, 2 xəstəxana, Olimpiya İdman Kompleksi, Gənclər Mərkəzi, Tarix-Diyarşünaslıq Muzeyi, Muğam Mərkəzi tikilmiş, fərdi evlərin bərpası işləri görülmüşdür.\nİşğal bitdikdən sonra icra olunan layihələr Azərbaycanın gücünü göstərir. Cəmi 8 ay ərzində Füzuli Beynəlxalq Hava Limanı inşa edilib ki bu da dünya praktikasında, dünya tarixində minalanmış ərazidə belə qısa müddətə hazır olan, bəlkə də, ilk hava limanıdır.\nPrezident İlham Əliyev ictimaiyyət nümayəndələri ilə görüşdə, həmçinin "Ağıllı kənd" konsepsiyasına toxunaraq Dövlətyarlı kəndində bu konsepsiya əsasında böyük yaşayış məntəqəsinin salınacağını bildirdi. Qeyd etdi ki, özündə beş kəndi birləşdirən bu layihə gələn ilin sonuna qədər hazır olacaq və keçmiş köçkünlərin sərəncamına veriləcək.\nFüzuli şəhəri də, kəndləri də, işğaldan azad edilmiş digər torpaqlarımız da ən qısa zamanda çiçəklənəcək, buraya həyat qayıdacaq. Görülən işlərin hamısı dövlət vəsaiti hesabına edilir.\nBütün bunlar Azərbaycan xalqının yaxşı yaşamağı üçündür. Dövlətin öz vətəndaşına göstərdiyi qayğının göstəricisidir.\nMüstəqillik tarixinə də toxunan Prezident bildirdi ki, 30 il əvvəl bütün sovet müttəfiq respublikaları kimi Azərbaycan da öz müstəqilliyini elan etmişdir. Yaranmış yeni Respublika, əslində, Azərbaycan Xalq Cümhuriyyətinin varisi idi. Odur ki bizim Müstəqillik Günümüz 28 May hesab edilməlidir. Çünki məhz həmin tarixdə Şərqdə ilk demokratik respublika olan Azərbaycan Xalq Cümhuriyyəti yaranmışdır. 18 oktyabr 1991-ci ildə isə müstəqilliyimiz bərpa edilmişdir.\nBu günə kimi aparılmış uğurlu siyasət və gələcəyə doğru atılan düşünülmüş addımlar hesabına vətəndaşlarımızın tezliklə öz doğma torpaqlarına qayıdacağına, dövlət müstəqilliyimizin heç vaxt sarsılmayacağına, birliyimizin, gücümüzün əbədi olacağına inanırıq.\nXəzər rayonu, 237 nömrəli tam orta məktəbin müəllimi


Çin Yanacaq Tankeri API Camlock Kaplin Adaptoru fabriki və istehsalçıları | Jiasheng\nYanacaq Tankeri API Camlock Kaplin Adapteri\nAPI Gravity Drop adapteri API vana və bağlayıcı üçün xüsusi olaraq hazırlanmışdır,\nEğimli bucaq dizaynı boşaltma işini daha təmiz və daha sürətli etmək üçün ağırlıq boşaltma üçün əlverişlidir, boşaltma zamanı yumşaq borunun əyilməməsini də qoruya bilər.\nDişi bağlayıcı və yağ boşaltma klapanı API Rp 1004 standartına uyğundur. Standart API bağlayıcı ilə birləşə bilər. Səth oksidləşmə müalicəsi və Paslanmayan Polad ilə yüksək korroziyaya davamlı, möhkəm və davamlıdır.\nMəhsulun adı Yüksək keyfiyyətli paslanmayan polad API adapteri\nMaterial bədən Paslanmaz polad\nNominal Çap 4 ″ - 2,5 ″ / 4 ″ -3 ″ / 4 ″ -4 ″\nTempreture: -150 ° F - + 250 ° F\nOrta: benzin, kerosin, dizel, su və s\nAPI adapter bağlayıcı, təhlükəsizliyi və sürətli yükləmə və boşaltmağı təmin edən API alt adapter üçün ən yaxşı dizayndır. Bağlantını asanlaşdıran bir daxili 'dodaq' ilə dizayn edilmişdir. Standart 4 ″ API RP-1004 tank yük maşını adapterləri ilə yoldaşlar.\nBuxar bərpa etmək üçün quraşdırılmalıdır. Müxtəlif seçimləri təmin etmək üçün üç ölçü (2,5 ″ 3 ″ 4 ″) var. Buxar Adapter Vanasını açarkən peyğəmbərin dizaynı rahatdır. Buxar Adapter Vanası.\nCamlock coupler, yanacaq tankerdən boşaldarkən səmərəliliyi artırır. Bənzərsiz dizayn boşaltmağı daha təmiz və sürətli etmək üçün boşaltma üçün əlverişlidir. Hortumu bükülmədən təsirli bir şəkildə qoruyun. Female-Coupler interfeysi API RP1004 tələblərinə cavab verir, standart API Coupler ilə əlaqələndirilə bilər.\nGravity Drop Coupler, boşaltma işi edərkən səmərəliliyi artırır. Eğik bucaq dizaynı boşaltma işini daha təmiz və daha sürətli etmək üçün cazibə boşalması üçün əlverişlidir. Female-Coupler interfeysi API RP1004 tələblərinə cavab verir, standart API Coupler ilə bağlana bilər.\n2. Faydaları və xüsusiyyətləri\n* Sərtləşdirmə Müalicəsi: Bütün qapaq gövdəsi istismar müddətini yaxşılaşdırmaq üçün xüsusi bir sərtləşmə prosesindən keçir.\n* Məqbul dizayn: Eğik bucaq dizaynı yerin çəkisi boşaltma üçün əlverişlidir və boşaltma hortumlarını səmərəli şəkildə qoruyur.\n* Standart ölçü: İnterfeys ölçüsü API RP1004 standartına uyğun olaraq hazırlanmış və standart API konnektoru ilə birləşdirilmişdir.\n* Yüngül: Əsas gövdə alüminium ərintisindən hazırlanmışdır, daha yüngül və möhkəmdir.\n* Alüminium ərintisi döküm quruluş, anodlaşdırılmış müalicə.\n* Kamera kilidləmə əməliyyatı, basaraq quraşdırılmışdır.\n* 22.5 aşağı açı, yağ tutma səviyyəsini azaldır.\n* Kilidlənməyə yönəlmiş müstəsna dizayn edilmiş tutacaq daha asan əlaqə və daha etibarlı sızdırmazlıq yaradır.\n* Cam və sərbəst üzən sürtünmə və əyilməni aradan qaldırır, yağsız birləşdirmək daha asandır.\n* Lamel mənzərə şüşəsindən axını yoxlamaq asandır.\n* Bir çox bölmə tankerləri üçün istifadə olunur, fərqli yanacaq üçün ayrı yükləmə və boşaltma.\n* API1004 standartına cavab verir.\nMaterial bədən alüminium\nƏməliyyat metodu Mexanik\nXüsusiyyətlər 4 × 2,5 düym, 4 × 3 düym, 4 × 4 düym\nOrta: Benzin, kerosin, dizel\ntəhlükəsizliyi və sürətli yükləmə və boşaltmağı təmin edən API alt adapter üçün ən yaxşı dizayn. Bağlantını asanlaşdıran bir daxili 'dodaq' ilə dizayn edilmişdir. Standart 4 ″ API BR-1004 tank adapterləri olan cütlüklər.\nPin: Paslanmayan polad\n2. Cam kilidləmə əməliyyatı, basaraq quraşdırılmışdır.\n3. 22.5 aşağı bucaq yağ tutmağı azaldır.\n4. Kilidlənməyə yönəlmiş müstəsna dizayn sapı daha asan əlaqə və daha etibarlı sızdırmazlıq yaradır.\n5. Cam və sərbəst üzən sürtünmə və əyilməni aradan qaldırır, yağsız birləşdirmək daha asandır.\n6. Lamel gözlük şüşəsindən axını yoxlamaq asandır.\n8. API1004 standartına cavab verir.\nÖlçü: 4 * 4, 4 * 3, 4 * 2.5\nƏməliyyat metodu: Mexanik\nİş təzyiqi: 0.6MPa\nTemperatur aralığı: -20 ~ + 70\nƏvvəlki: Buxar Bərpa Kuplajı\nNövbəti: Frence API Adapter Vanası\nAPI Camlock Kaplin Adapteri